text:
E aña aki, den cuadro di dia di prensa, e exposicon di Lens di mi Wowonan lo bay tuma luga dia 27 di Augustus, pa di 9 aña. Leo Vrolijk, e organisado a splica mas di e evento e dia aki.
E exposicion aki ta danki na RBC, cu ta kere den proyecto di Vrolijk. E aña aki e exposicion ta na Biblioteca Nacional, y lo habri pa 7’or y mey di anochi. Vrolijk a gradici tur colega di prensa cu a manda potret y cu ta contribui na e exposicion. Como di 9 aña, a dicidi e aña aki, hunto cu un grupo cu ta haci tur aña ta dedik’e na 3 hende muhe. Un di nan cu algun luna pasa a haci 30 aña trahando den prensa, kende ta Maritza Maduro, tambe Gina Werleman-Burleson y tambe Debby Kelly. Antes den prensa como fotografo, bo no tabata hay’e un trabou cu un hende muhe tabata haci. Nan tabata bisa cu ta un trabao di hende homber, pero a mira cu tempo ta pasa, cos ta cambia y pafo tambe tin hende muhe ta traha como tanto fotografo, camarawoman y e aña aki a dicidi pa dedik’e na nan tres.
Entrante dialuna, dia 29 di Augustus, e exposicion aki ta habri na Biblioteca durante oranan normal di oficina. Tin 135 potret. Tin tur topico exponi. Tin potret cu a yega laat, esunnan cu a wordo saca durante Olimpiada. E ta hopi bunita pa mira. Con e fotografia a bira y con e hendenan ta wak’e.
Loke cu Vrolijk a haya hopi ta cu ultimo aña aki, ta cu si mira tur e hobennan cu ta participa, un cos cu ta mira composicion di shots a drenta masha hopi. Cada shot ta bira un shot artistico. Pa Vrolijk e ta mas complica, pasobra si bisa cu a haya rond di 300 potret, pero a yega te na 135. E ta bay tambe pa e espacio cu a scoge e aña aki y e calidad di e potretnan.
Pa loke ta evaluacion di e potretnan, bo tin potretnan di prensa, demostracion, potret di brandweer, etc. Bo por mira con e composicion di shotnan ta, esey ta importante. Vrolijk no ta cla ainda pa loke ta video y ta trahando dos aña riba e proyecto aki, pero ta purba pa otro aña, ora haci 10 aña si por hinca video aden tambe Vrolijk a splica.


c: text/html

text:
SCOL HAVO/VWO NA NOORD TA UN NECESIDAD GRANDI, DICON MIKE EMAN A NENGA NOORD ESAKI?
NOORD — Den fin di siman lider di MEP Evelyn Wever-Croes tabata den e bario di Noord hunto cu e coleganan candidatonan di Noord. Un grupo basta grandi di campañador y candidatonan a drenta barionan y mester bisa cu e habitantenan tabata contento di ricibi nan.
“Nos a wordo ricibi cu brasa habri y nos ta sumamente agradecido pa esaki. Cuidadanonan cu kier scucha mas di nos plan, otronan cu kier a duna felicitacion pa e debate di siman pasa, y otronan kier a expresa nan desgusto contra e gobierno actual.
Un punto cu a resalta ta cu mayornan ta hopi desapunta den gobiern id Mike Eman, especialmente esnan cu den pasado a vota pa AVP. Un grupo grandi a bira lomba pa partido AVP pasobra AVP a desapunta nan. E unico cos cu tabata tin pa Noord, tabata e scol HAVO/VWO, pero ni esey Noord tabata mag di haya.
Gobierno di Mike Eman a usa tur e placa di e scol ey, y a inverti’e den un tram. Habitantenan di Noord ta bon na altura di esaki, y hustamente esaki tin nan molestia. Si e scol a bin na Noord, hopi yiunan di Nortero no mester coi bus pa bai scol leew.
Criminalidad ta un otro tema cu tin hopi hende sumamente preocupa, y especialmente e hecho cu gobierno no ta hasiendo nada. Minister Dowers kier pa bo kere cu NO tin problema, y minister Mike Eman no ta para Dowers den su manipulacion. Ambos ta mes culpable na e situacion aki.
Durante nos campaña den fin di siman habitantenan a tuma e oportunidad pa expresa nan desgusto y desapunto cu nos. Danki pa ricibi nos cu brasa habri, y danki pa e sosten” lider di MEP Evelyn Wever-Croes a duna di conose.

robotstxt: allowed

filter: keep


text:
Shiribana – Diahuebs anochi pa mas o menos 8:45 informacion a drenta di un accidente serio altura di Subway na Shiribana.
Ambulance pasando
Segun nos a compronde un ambulance ariba e ruta ey cu pashent abordo mesora a stop pa mira e seriedad di e accidente, unda cu nan a topa un brommer memey caminda y na banda e motociclista herida.
Prome auxilio
Na nos yegada por a mira algun persona papiando cu e motociclista y wantando su cabes te ora mas ayudo yega.
Despues a yega dos ambulance y esun cu e pashent abordo por a sigui direccion Hospitaal.
E accidente
Na e sitio nos a compronde cu e brommer tawata bayendo direccion Tanki Leendert, momento cu pa un of otro motibo e Van Dodge a bira pa bay e supermarket.
Eynan ta unda e brommer a dal hopi duro contra e parti drechi di e Van kibrando e bentana, tire y lagando basta daño ariba e vehiculo.
Despues e brommer a keda benta no mucho leu di e motociclista cu a bay cay ariba su banda drechi.
Paramediconan mesora a cuminsa stabilisa e hoben, cu a haya sla na cabes y probablemente a fractura un di su pianan den varios parti incluyendo e parti ariba.
Paramediconan despues di algun rato a logra stabilise y lante unda cu a sali direccion Hospitaal cu ne, unda cu mas sigur e lo bay wordo someti na un of mas operacion.
Su situacion ta serio, pero aparentemente no ta critico. Na e sitio e tawata comunica cu e Paramediconan y tawata keha di basta dolor momento cu nan a cuminsa bir’e pa pone ariba e brancard.
Un persona a wordo deteni na e sitio, lo ta trata di un famia di e motociclista cu a agredi chauffeur di e Van.


text:
Aruba
Bingo Aruba cu donacion special na Stichting Ambiente Feliz
Diaranson tabata un dia super special pa Stichting Ambiente Feliz na momento cu nan a ricibi un donacion special di Bingo Aruba.
Pa e fundacion, e donacion aki ta uno hopi importante, vooral pa e fundacion cu ta pasando den un crisis, despues di e pandemia, segun Irma Dirksz, groepleidster di Ambiente Feliz. E ta un donacion cu sigur ta bonbini y ta yega na ora, ya cu e fundacion mester di hopi donacion.
Awo cu ta vakantie grandi, nan clientenan lo ta na cas, pa cual e donacion lo yuda pa haci algun actividad pa nan clientenan. Un parti tambe, despues lo por bay pa cuminsa busca un otro bus, ya cu nan bus cu nan tin actualmente a cuminsa bira bieu.
Stichting Ambiente Feliz tin mester di mas donacion, ya cu nan tin mas proyecto nan caminda. Nan ta sperando tambe riba donacion pa esakinan.
Por ultimo, Irma Dirksz a indica cu nan mester di mas donacion panan por sigui traha riba nan plannan pa futuro. Cualkier donacion, sigur, lo ta bonbini.
BINGO ARUBA
Stichting Ambiente Feliz diaranson a ricibi un donacion di 20 mil AWG for di e representante di Bingo Aruba, Madeline Solognier.
Solognier a indica cu nan a ricibi un carta ricibi unda Ambiente Feliz ta pidi yudansa pa nan por logra nan plannan pa futuro y tambe nan plannan recien. Esaki a haci cu nan a pone e fundacion riba un prioridad halto, pa bin na remarca pa ricibi e donacion. Pa awor, esaki ta e di dos donacion cu Five Crown Gaming NV ta haci na Stichting Ambiente Feliz.
Bingo Aruba lo tin pensa di yuda mas fundacion na Aruba cu mester di ayudo. Hopi di e fundacionnan mester di un yudansa y tur cu bin na remarca, lo haya e oportunidad. Chens ta grandi cu den futuro, Sticthing Ambiente Feliz tambe lo bin na remarca un biaha mas. Ta danki na tur e hungadonan di bingo cu a aporta na e donacion aki.
Por ultimo, Solognier a extende un invitacion pa e pueblo di Aruba pa cumpra nan bingo di diadomingo awo, e Mega Father’s Day Bingo, unda cu por gana un minimo di 10 mil AWG.
Na di cinco wega, e hungado di bingo tin chens di gana un iPhone13, ademas di e premio. Cumpra bo carchi, pa bo tin chens di gana y tambe aporta pa haci mas donacion na mas fundacion den futuro.


text:
ORANJESTAD – Recientemente Centro di Rescate y Cordinacion di Wardacosta a risibi un notificacion via VHF canal 16, di un boto ku tawata tin problema. E capitan a notifica ku su boto di piscado tawata tin problema y ku e no por a sigui nabega. RCC mes ora a informa steunpunt Aruba, ya asina por a sali un Metal Shark, ku a bai na localidat di e boto Mishaili.
Una bes ku a yega na e localidat di e boto, e boto patruyero Metal Shark di Wardacosta a touw e boto y a nabega den direccion di Pir na Bali, caminda Mishaili por a mara ku siguridat. Na yegada na Pir na Bali e agentenan di Wardacosta a eherse un control rutinario riba e boto di piscado.
Tambe RCC a risibi un notificacion di e boto piscado Joandra, ku tawata tin problema ku su baterianan. Un Metal Shark a bai nabega banda di Joandra y a touw esaki y nabega den direccion di Spaanslagoen Rancho Carion. Na yegada na Rancho Carion e agentenan di Wardacosta a eherse un control rutinario riba e boto di piscado.
Wardacosta ta avisa don?onan di boto pa hasi mantencion regular na nan botonan. Pa nan propio seguridat na bordo mester tin: sufisiente chaleco di salbabida, un flashlight ku bateria y un pitu, un EHBO kit, sufisiente awa, aparato pa paga candela, VHF radio of un cellular full di charge. Evita e chens di un accidente of situacion peligroso riba lama kubo boto of seadoo. Den caso kubo mester di yudansa bo por yama Wardacosta riba 913 of e whatsapp number 005999 510 0913.
ORANJESTAD – Wardacosta di Aruba diamars atardi a alerta tur usuario di lama, en especial tur propietario di botonan chikito, botonan piscado, botonan di placer, seadoo y otro deportistanan aquatico relaciona cu e hecho cu Servicio Meteorologico awe a sacka un anuncio di ‘codigo oran?o’ pa e isla di Aruba.
ORANJESTAD - En conexion cu un investigacion andando un ekipo special di polis, Project Team Drugspanden a haci entrada hudicial na un cas na Weg Rooi Hundo. Aki a detene un hende homber di inicialnan: J.O.W. naci na Aruba di 36 aña pa bendemento di droga for di e percela menciona. Durante razzia a confisca un cantidad di droga entre otro cocaina y piedra (Base). Pa Cuerpo Policial por resolve mas caso cooperacion y informacion di pueblo di Aruba ta hopi importante, pesey nan ta pidi si bo tin cualkier informacion yama nos tiplijn di Polis cu ta: 11141. Nan ta garantisa cu bo ta keda anonimo pa bendemento di droga.
MACUARIMA - Aruba un biaha mas tabata anfitrion pa un traning pisa pa recluta miembronan nobo pa e Team di Aresto. Team di Aresto ta considera un team profesional cu ta infoca riba diferente area pero un di e areanan importante ta pa pone man riba sospechoso cu ta considera peligroso. Ta pesey a yega e momento un biaha mas pa recluta mas miembro nobo pa e Team elite aki. Ta pesey comunidad di Aruba por a mira y biba diferente acontecimento riba nos pais e ultimo lunanan aki. Tur esaki tin di haber pa mira e calidad y habilidad di cada cursista cu a participa den e training aki.
ORANJESTAD - E conocido musico Antoni Gario a pone fin na su bida den fin di siman. Na e momento ey, e tabata deteni den un cel na warda di Shaba, pa sospecho di a viola su yiu muhe ora cu e yiu tabata menor di edad. Vocero di polis Liliana Rasmijn a confirma cu diadomingo pa 11:30 di mainta Polis di na Warda di Polis Noord a informa Central di Polis cu un preso lo a pone fin na su bida. Manera cu e informe a drenta Centra di Polis a despacha ambulance cu maximo urgencia pa Warda di Polis Noord.


text:
Carlos Slim Helu a perde US$16.000 miyon pa culpa di Trump
Dia 15 di juni, un dia prome cu Donald Trump a lansa su campaña presidencial, e fortuna personal di Carlos Slim tabata un poco menos...
Procuraduria di Peru lo solicita 10 miyon di sol di Abimael Guzman
Abimael Guzman y otro diesun persona cu ta hefe di e grupo Sendero Luminoso a participa den un huicio contra nan, pa motibo di nan...
Operativo di seguridad a haya 11 cadaver na Mexico
Ocho cadaver tabata den interior di un truck y tres curpa riba e porta. E curpanan di 11 persona a ser haya, diamars cerca di mei...
Indigenanan ta denuncia invasion y menasa di grupo paramilitar
Autoridad indigena di pueblo di Sierra Nevada di Santa Marta, Colombia, a denuncia un atake di como 100 homber, cu a sucede na comunidad Umuriwun, na...


text:
E codigonan di color pa check-in pa cada grupo awor ta:
- Grupo geel (YELLOW) por check-in awo entre 08:00 AM – 10:30 AM;
- grupo color blauw (BLUE) por check-in awo entre 10:30 AM - 11:30 AM;
- grupo nobo berde (GREEN) por check-in entre 11:30 AM – 1:00 PM;
- grupo oranje (ORANGE) por keda check-in entre 1:00 PM - 3:00 PM.
E concepto di Passenger Flow Control ta encera lo permiti e pasaheronan pa drenta e check-in terminal basa riba e gruponan separa cu nan codigo di color (Geel, Blauw, Berde y Oranje) cu a determina a base di e orario di salida di e vuelonan. Pasaheronan lo haya un tempo pre-determina pa drenta e check-in terminal manera indica den e tabel aki bou.
Lo determina e tempo pre-determina aki pa bishitantenan basa riba e informacion cu nan indica den e ED (Electronic Disembarkation) Card na yegada unda ta indica e orario di vuelo di salida. Residentenan biahando for di Aruba pa Merca lo mester wak e orario di e salida di nan vuelo pa determina ki ora nan lo ta permiti pa cuminsa e proceso di check-in (no mas prome cu 3 ora prome cu e buelo sali).
Tur pasahero mester tin su boarding pass na man pa por drenta e area di check-in, mirando cu AUA Airport tin embahadornan trahando na e entrada pa controla cada pasahero. Pasaheronan cu yega mucho trempan lo mester warda pafo pa por drenta ora nan orario yega.
AUA Airport ta gradici tur pasahero pa e comprencion mientras cu AUA Airport ta purba brinda un mihor servicio pa tur pasahero cu ta sali for di Aruba pa Merca y cu tin cu pasa na tur e puntonan di checkeo na aeropuerto.


text:
ORANJESTAD: Diahuebs atardi Minister Endy Croes a haci un bishita di cortesia na e ‘Girls and Men’s Softball Night’ di 297 Baseball Academy na Barcadera. E mandatario tabatin e oportunidad pa conoce y saluda e atletanan cu ta practica e disciplina di baseball y softball. Tambe a topa cu e seleccion di Noord League, hobennan di 15 – 16 aña cu ta preparando duro pa nan competencia internacional. Minister Endy Croes a haya un recorido den e facilidad como tambe informacion di diferente programa cu 297 Baseball Academy ta brinda nos hoben atletanan.
Minister Endy Croes ta gradici 297 Baseball Academy pe invitacion alabes ta felicita sra. Elizabeth Carey como tambe sr. Brodie Carey cu e bunita proyecto aki. Un proyecto cu ta brinda nos hobennan oportunidad di prepara nan mes debidamente pa cu deportenan di baseball y softball. Tambe e proyecto aki ta juda crea posibilidadnan pa studiante/atleta, esta un studiante cu talento pa deporte por bin na remarca pa ricibi un beca pa por sigui su soño na un of otro ‘Junior College of College na Merca. Banda di tur esaki proyectonan asina ta contribui pa yuda kita hobennan for di riba caya, siñando nan e disciplina di deporte cual ta contribui na crea un miho persona y cuidadano pa nos sociedad. Minister Endy Croes lo sigui bishita tur proyectonan deportivo rond Aruba. Pabien na 297 Academy cu nan bunita proyecto.


text:
Durante conferencia di prensa di fraccion AVP a papia riba e parti cu Gabinete Mike Eman I y II tambe a gasta hopi placa fia. Pero tin un diferencia hopi grandi y esey ta cu nan no a malgasta esaki.
mr. dr. Ryçond Santos do Nascimento, parlamentario di AVP, a bisa bou maneho di Gabinete Mike Eman I y II a saca hopi placa, pero a inverti den cos cu por mira manera infrastructura, mehora e barionan. Por bisa kico cu kier, pero por mira unda e placa a bay. Y por a gasta e placa mas eficiente, esey tabata por. Tabatin mehoracion di manera pa maneha, e ta kere cu si, pasobra un pais semper ta aspira pa mas. Semper e pais mester aspira p’e procesonan ta mas profesional.
E parlamentario a sigui bisa cu semper bo pais mester tin e aspiracion pa bay dilanti. “P’esey nos por bisa cu siguridad cu nos por alcansa nivelnan mas halto. Pero no ta pa falta di ambicion di gabinetenan cu a pasa. No ta falta di kere cu nos por eleva e nivel di bida di cada ciudadano dje pais aki”, tabata palabra di Santos do Nascimento. Durante rueda di prensa e parlamentario tabata papia di un articulo cu a referi na loke CAFt ta bisa.
Tambe CAFt a papia riba e parti di salario, unda cu ta tuma mas hende den servicio dje aparato gubernamental. E gastonan ta birando mas grandi y si ta kere cu loke “bo ta sembra bo ta cosecha”, por mira un gobierno cu tabata den oposicion tabata grita di mega debe. Locual e gobierno aki ta cosechando ta un mega debe di berdad.
Pa mas lesa TREMPAN.COM.


text:
Di profundo di nos curazon nos kier a gradici tur persona cu di un manera of otro a demostra amor y cariño durante bida, atenshon na momentonan dificil di fayecimento, y na despedida di nos querida casa, mama, wela, bisawela,ruman, tanta:
Doloria “Dolores of Chichi” Thiel Gomez
Un palabra di danki na Dr. Yuri Caceres, verpleegsternan di piso A2, specialmente Nicole, Franchesca y Nina, pa e e bon trato y atenshon.
Boso muestra di atenshon ta wordo hopi aprecia y tawata un gran sosten y consuelo pa famia.
Alavez nos kier a invita tur famia, bisiña y conocirnan pa compaña nos, na 3 Santo Sacrificio di misa na Immaculada Concepcion na Santa Cruz:
Diamars: 24-05-2022 7:00 PM
Diaranzon: 25-05-2022 7:00 PM
Diabierna: 27-05-2022 7:00 PM
Riba diabierna despues di misa, lo tin un rosario na cas, Sabana Grandi 64A.
Boso presencia lo wordo altamente aprecia.


text:
Parlamentario Alvin Molina den conferencia di prensa a elabora riba actonan penal cometi door di hobennan y e preocupacion cu ta existi pa esaki bou di comunidad. E ta preocupa pa e hobennan mes, pa e falta di trankilidad cu esaki e ta causa den comunidad y pa e efecto cu e tin riba turismo.
Prome cu tur cos mester contesta pakico e muchanan ta coy mal direccion y e ta puntra su mes cual ta e aspectonan cu ta contribui na e caminda aki cu nan ta tuma. Pero loke e tin contesta riba dje si ta cu e solucion no ta solamente tira tur e “boef”nan den prizon y cos a caba. Tin diferencia di opinion riba con pa atende cu e problematica aki, tanto bou di comunidad como den Parlamento. Tin diferente debate caba a tuma luga, Molina a bisa. Hasta a presenta mocionnan.
E Parlamentario a splica cu el a studia tur e puntonan menciona y e ta kere cu mester tin un debate mas profundo. P’esey el a pidi pa un reunion unda e unico punto ta ‘criminalidad bow hobennan’. El a menciona cu esaki lo wordo trata den e comision fiho di husticia, cu Molina mes ta presidente di dje, hunto cu stakeholders.
Un di e prome preguntanan cu mester wordo haci, si ta recomendabel pa impone mas castigo riba e hobennan cu a comete un acto penal. Si e contesta ta ‘si’, mester studia con ta bay atende cu e pensamento ey.
Un otro punto cu lo bin pa dilanti den e reunion ta: con pa baha criminalidad bou di hobennan. E ta di acuerdo cu Minister di Husticia cu pa atende cu criminalidad mester inverti den henter e cadena hudicial, cu ta consisti di 5 fase, cualnan ta: 1) Prevencion, tur ministerio y comunidad tin nan responsabilidad den esaki;. 2) Opsporing; 3) Vervolging; 4) e tempo cu e persona ta pasa den KIA; 5) Reintegracion.
E reunionnan ta cuminsa diahuebs 19 mei cu KIA, Directie Sociale Zaken, y Stichting Reclassering & Jeugdbescherming. Den e siguiente reunion lo topa cu Directie Wetgeving & Juridische Zaken, Ministerio Publico y Cuerpo Policial.
E reunion di comision lo no ta publico, esaki pa tur hende por expresa nan mes di forma habri. Na final lo informa of duna un resumen di ki maneho e stakeholdernan ta recomenda.


text:
Prome Minister Evelyn Wever-Croes, dialuna mainta den Conferencia di Prensa di Gobierno di Aruba, a elabora ampliamente riba e ley Wever-Croes-Norm. Huridicamente e ley aki yama Landverordening Normering Topinkomens (LNT). E ley, e Wever-Croes-Norm, ta bin cu un maximo pa directornan den sector semi publico. Un sector semi publico ta e companianan estatal di Gobierno. No ta trata aki di Departamentonan di Gobierno cu ya tin un maximo caba pa loke ta trata salario di directornan cu ta esun di mas abou di Aruba, Corsou y Sint Maarten.
Prome Minister a indica cu e Wever-Croes-Norm a bira mas actual ultimente pa motibo cu Gobierno di Hulanda a pone esaki como un condicion pa Gobierno paga e 5% bek na ambtenaarnan entrante juli proximo.
MAXIMO PA SALARIO:
Gobierno di Aruba a constata cu tin directornan di cierto companianan estatal ta cobra un salario hopi halto. Prome Minister a enfatisa cu scuchando e reaccion di pueblo cu mientras prijs di awa y coriente ta subi, no ta husto cu salarionan di directornan ta asina halto. Pa e motibo aki tambe, a bin cu e ley aki cu ya Sint Maarten y Hulanda tin caba pa stimula un maximo pa e ‘top functionarissen’, cu ta e directornan of ‘higher management’ di un compania.
MAXIMO PA ONTSLAGVERGOEDING:
Tambe, e LNT ta bin cu un maximo pa e ontslagvergoeding. Esaki ta ora un compania ta retira un director y mester pag’e un suma. Den e caso aki, un maximo di 12 luna y di 78 mil florin. Prome Minister a duna di conoce cu na principio di su gobernacion, den su ministerio el a bin encontra cu directornan cu tin ‘ontslagvergoeding cu ta yega te cu na 2 pa 3 miyon florin, locual Prome Minister ta considera abuso, por lo tanto a bin cu e ley aki pa e abuso aki pasa pa pasado tambe.
Prome Minister a indica cu pa loke ta trata e maximo di salario pa directornan, e punto di salida di Gobierno ta cu e directornan aki por gana te na un 30% mas cu e salario di un minister, esta tambe e salario di Minister President cu ta igual. Dus 130% di un salario di un minister. E calculacion aki a yega na mas o menos 261 mil florin.
Den e conferencia di prensa, Prome Minister a presenta un tabel indicando e sumanan di salario di 12 instituto semi publico. Por nota e salario mas abou ta 249 mil florin pa aña y esun mas halto ta 694 mil florin pa aña pa e directornan. Esaki ta mas o menos 40 pa 50 mil florin pa luna cu ta 5 biaha mas halto cu un salario di un minister.
“Aki ta unda pueblo a indica cu mester bin un orden den e desorden aki. Pues e ley cu yama Wever-Croes-Norm, Landverordening Normering Topinkomens (LNT), ta awor stipula na 261 mil florin pa aña. Mi mester bisa cu esaki ta algo cu Gabinete Wever-Croes mes ta para p’e. No por tin tanto diferencia entre salario di un director y salario di un minister. 694 mil florin pa aña ta hopi placa. 40 pa 50 mil florin pa luna ta hopi placa. Esaki ta importante pasobra e ley aki a wordo poni como un condicion di Hulanda na e momento cu nos tabata pidi sosten di likides”, Prome Minister a duna di conoce.
Prome Minister a indica cu e ley aki ta na Parlamento y Gobierno ta pendiente pa tende ki cu e lo wordo trata pronto.


text: Diadomingo marduga central di polis ta haya un informe cu un turista lo kier a agredi un security na Molen. Dibiaha ta manda un patruya pa e sitio. Na jegada di e patruya ta topa cu un hende homber turista burachi y cu ta haciendo hopi fastioso. Di berdad e turista lo kier a agredi un security pero e no por a para ni riba su pianan. Polisnan a detene dibiaha pero durante e detención e turista a pupu ful su paña. Dogcatcher a presenta y hiba e homber pa warda di Shaba. Na warda di Shaba polisnan a bai cu e dogcatcher te patras na e cel dibiaha ja cu e homber ta tur sushi. Despues e polisnan mester a hasi e dogcatcher limpi mirando e holor stinki cu a keda atras.


text:
Diasabra anochi a drenta informe di un accidente cu hende herida na e rotonde di Super Food riba Sasakiweg, mesora a dirigi tanto polis como ambulans na e sitio. Na yegada di e patruya a bin compronde cu un auto marca Hyundai modelo Accent color blanco, V-wagen, a subi e rotonde sin paga tino cu tabatin un brommer lorando riba e rotonde. Consecuentemente e brommer no a logra para mas y a dal den e auto.
E motociclista a resulta herida y tabata keha masha hopi dolor na varios parti di su curpa. Na yegada di e ambulans e personal a brinda asistencia medico. Despues di evaluacion a opta pa transporta e victima pa Hospital pa un revision completo.


text:
Despues di un casting durante 2 siman intensivo, a scoge e siguiente candidatanan pa ta participante na e eleccion di Miss Aruba 2019. E cinco candidatanan cu ta competi awe nochi: Whitney Luciana – Aninha van der Linden – Danna Garcia – Lorraine Oduber – Ghislaine Mejia.
Durante di casi 3 luna nan a ser prepara den diferente ramo manera por ehempel: les di autoestima, ‘question and answer’, etiquette y protocol, cultura, public speaking, elegancia, actitud, proyeccion, fashion, fotografia, cuido bocal, salud, oratoria, gym, etc.. . Tur e lesnan aki a duna nan e oportunidad di sinti nan sigur na momento di a presenta nan mes recientemente na e comunidad di Aruba. Awor ta keda pa sa ken lo bay ta e digno representante cu lo representa nos na Miss Universe y Miss World 2019. E eleccion ta awe nochi na Hyatt Regency Resort cuminsado pa 9or di anochi. Esaki lo ta uno hopi special celebrando e di 50 edicion di Miss Aruba den un esfera elegante y diferente.


text:
Walter van Rosberg, a destaká komo un di nos mehor Rèfrinan di Futbòl i a okupá e puesto di dirigente atministrativo den vários
Organisashon Deportivo den nos pais. Den su Hubentut Walter tabata kiper den “Hercules” di 1936 pa 1940 i 1941 pa 1943 Walter tabata kiper di e tim di Schutternan stashoná na Habaai.
Na aña 1939 Walter a bira rèfri di C. V. B. i na 1941 el a flùit su promé wega den A-klasse e tempu ei divishon mayó i a kontinuá te na 15-06-69.
Dia 6 -12-1945 Walter a bira miembro di Direktiva di C. V. B.
Na aña 1946 Walter a bai Hulanda ku e promé delegashon di FUTBÒL ANTIANO ku a bishita Hulanda komo kabes (lider) di tal delegashon.
Di aña 1946 te 1960 Walter tabata Vise-presidente di C. V. B.
Dia 19-01-48 Walter ta bira tambe Visepresidente di Asosiashon di Rèfri di C. V. B. (C. V. B. S.). Na aña 1951 Walter a bira Rèfri di FIFA i na 1954 a risibí su FIFA badge.
For di aña 1960 te 1971 Walter tabata presidente di C. V. B.
Na aña1962 Walter tabata presidente di C. V. B. Na 1962 Walter a haña kondekorashon komo in de “Orde van Oranje Nassau”. Dia 01-03-1968 Sr. van Rosberg a risibí “FIFA’s Referee Special Award”.
Den Reunion General di C. V. B. dia 24-09-1971 Sr. Van Rosberg a bira miembro honorario di C. V. B. Na 1971 Sr. Van Rosberg a keda nombra tambe komo miembro Honorario di CVBS (“Curaçaosche Bond Voetbal Scheidsrechter”), “Curaçaose Voetbal Bond”, “Nederlands Antilliaanse Voetbal Unie”.
Dia 10-09-1972 Sr. Van Rosberg ta keda elihí komo presidente di N. A. V. U. na lugá di Sr. M. Maduro. Ku a retirá. Di 1972 te 1986 Sr. van Rosberg tabata tambe visepresidente di N. A. O. C..
Dia 18-04-1975 Sr. van Rosberg a risibí un plaka di mérito di Gobièrnu Insular di Kòrsou.
Na aña 1978 Sr. van Rosberg a keda promové komo “officier” den “Orde van Oranje Nassau”


text:
Kontrol riba transporte públiko
KOMUNIKADO DI PRENSA 274 /2022
02 yüni 2022
Kontrol riba transporte públiko
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 1 di yüni 2022, entre 08.00’or pa 15.00’or, personal di e departamentu di UST, a
tene kontrol riba dokumentunan i tambe pèrmit riba bùsnan, taksi i tambe transporte
ilegal. E kontrol nan ariba menshoná a tuma lugá na altura di parada di bùs Punda,
Otrobanda i tambe parada di taksi na Otrobanda.
Durante di e kontrolnan a logra para i kontrolá un total di diesun (11) vehíkulo di transporte
públiko. Di e diesun (11) vehíkulonan aki, solamente dos (2) di nan tabata na òrdu.
Pa loke ta trata e nuebe (9) vehíkulonan ku nan dokumentu no tabata na òrdu, personal di
UST mester a kita e plachi di numbernan i entregá esakinan na Ministerio di Tráfiko,
transporte i planifikashon.
E kontrolnan aki ta kontinuá.


text:
Pronóstiko di tempu pa Kòrsou i bisindario bálido te djasabra mainta 06:00 o.l., 18 di yüni 2022.
Pronóstiko
Pronóstiko di tempu pa Kòrsou i bisindario bálido te djasabra mainta 06:00 o.l., 18 di yüni 2022.
Kompilá: djabièrnè 17 di yüni 2022, 05:00 o.l. (09:00 UTC).
Tempu: Por lo general parsialmente nublá i awe mainta ku chèns pa un òf mas áwaseru lokal. Un wer seku lo prevalesé pa restu di djabièrnè.
Temperatura máksimo lo alkansá 32ºC i temperatura mínimo 27ºC.
Solo ta sali 06:12 i ta baha 19:02 o.l.
Bientu: Generalmente for di ost i moderá te basta fuerte; forsa 4 te 5 (20 te 39 km/ora, 11 te 21 nudo). Ráfaga de bes en kuando te fuerte; forsa 6 (40 te 50 km/ora, 22 te 27 nudo).
Situashon general: Humedat e instabilidat asosiá ku un disturbio suak ta keda kologá un ratu mas den nos área pa despues aserkando fin di siman ekstenshon di un preshon haltu un bes mas lo kuminsá na influensiá e tempu riba e region den sùitost di Karibe. Na e momento ei, un fluho di pariba basta fuerte, seku ku partíkulanan di santu di Sahara lo impedí desaroyo di nubianan signifikante. Si awa mester kai mes, esaki lo ta di poko importansia.
Kondishon di laman: Moderá ku altura di olanan entre 1 i 2 meter (3 i 6 pia).
Sistemanan tropikal signifikante: Ningun.
Fenómeno spesial: Ningun.
Perspektiva te djadumingu mainta: Bientu lo ta fuerte ku presensia di santu di Sahara.
Meteorólogo: Correa.


text:
Aruba Excellence Foundation (A.E.F.) recientemente a lansa su campaña nobo pa e siguiente lunanan benidero, Juli te cu October 2022 en conexion cu e programa di certificacion, conoci como Aruba Certification Program (A.C.P.). Na mes momento a anuncia artista local Jair Vesprey, miho conoci como BuddyLove, como figura responsabel pa comparti mensahe di e campaña aki – cual ta pa brinda cada bishitante servicio excelente cu Zjeito, den otro palabra, trata cada bishitante cu amor, carisma, orguyo na un manera autentico y creativo.
Como parti di e campaña, BuddyLove lo crea contenido atractivo y creativo cu informacionnan clave di e programa di A.C.P. ariba rednan social como meta pa comparti mensahe di e programa aki na pueblo di Aruba completo. Banda di ta e figura cu lo personifica e campaña nobo aki, BuddyLove lo ta presente na tur nos actividadnan publico relaciona cu promocion di A.C.P.
Jeanchrisjair Vesprey, mihor conoci como “BuddyLove” a cuminsa su carera musical for di un edad relativamente jong presentando na diferente festivalnan di canto, entre otro “Voz-i-landia”, Calypso & Roadmarch Infantil y Hubenil, y tambe “Sparkling Tour”.
Durante su estudio na Hulanda, el’a logra amplia su experencia musical cu su participacion den programanan di canto internacional manera “X Factor” y “Idols”.
Aña pasa, na 2021, hunto cu Rodrick “Rocco”Franken, Jair “BuddyLove” a logra gana e titulo maximo di “Un Canto na Nos Himno y Bandera” cu e cancion “Ora Sanger Yama”.
Awendia por mira y scucha Jair “BuddyLove” den e banda popular Buleria Aruba, Hits & Fun y tambe colaborando cu diferente artistanan y companianan local.
Aruba Excellence Foundation kier recorda pueblo di Aruba cu pa luna di Juli te cu October 2022 lo brinda e programa di certificacion face-to-face pa solamente Awg. 50,-. Normalmente participacion face-to-face ta costa Awg. 100,- pero cu e promocion aki no solamente hotelnan por participa pero tambe tur hende cu ta forma parti di nos comunidad cu tambe ta desea di por brinda informacion mas amplio di Aruba y tambe cu lo desea di eleva e manera di brinda servicio cu Zjeito.
Alabes, Aruba Excellence Foundation kier a gradici BuddyLove pa acepta e rol importante aki y nos ta spera cu pueblo di Aruba completo brasa e campaña nobo aki y masalmente inskirbi pa certifica.
Pa registra ta facil: bishita nos website www.acp.aw y click riba e opcion cu ta indica cu tin promocion andando, por escohe pa participa mainta di 9:00am – 11:00am of parti atardi di 4:30pm – 6:30pm.
E training tin un duracion di 2 ora y ta wordo presenta den 3 dia.
Aruba Excellence Foundation a wordo institui door di Aruba Tourism Authority na juni 2018 y ta e fundacion encarga pa entre otro ehecuta e Aruba Certification Program (A.C.P.) como tambe e programa di Happy Information Officers (H.I.O.). Meta principal di e fundacion ta pa sigui desaroya y implementa A.C.P. y H.I.O. como tambe otro programanan specialmente diseña pa certifica personanan cu ta traha den sector di servicio y hospitalidad, p’asina percura cu e nivel di servicio excelente di Aruba ya bon conoci, por keda riba un nivel halto.


text:
Willemstad, 19 di mei 2022
Presidente di Parlamento di Kòrsou
Señora Charetti M. America-Francisca
Wilhelminaplein # 4
Presente
Tópiko: petishon pa reunion públiko ku karakter di urgensia riba un kantidat di
29.330 kilo di produktonan kaduká riba merkado
Señora Presidente,
Pa medio di e karta aki suskritonan di Frakshon di Movementu Futuro Kòrsou (MFK) enkaresidamente ke pidi bo atenshon pa lo siguiente:
Resientemente Frakshon di MFK por a tuma nota den medionan di komunikashon ku a bin deskubrí (karni) kaduká i mas otro produktonan,warda den vrizernan,mas ku dos aña kaba. Ta trata aki di un establesimentu renombrá, i ku no ta di promé biaha ku ta gara nan ta hasiendo e tipo di infrakshonnan asin’aki den nos pais.
Nos Frakshon por a tuma nota di e echo ku funshonarionan di MEO i GMN manera ta stipulá i konforme nos leinan, reglanan i prosedura a bai hasi nan kòntròl dirigí na e establesimentu enkuestion. Durante último tempu e departamentu di “Handhaving” a bin ta hasiendo un gran trabou den kontrolá pa wak ku establesimentunan ta kumpliendo ku reglanan di salubridat públiko. Den e kaso aki a bin deskubrí no ménos ku 29.330 kilo di produktonan kaduká, ku tabata di añanan 2019 i 2020. E funshonarionan a bin topa produktonan kaduká manera e.o. karni, diferente tipo di pan, eiskrim, pasapalu, i hopi mas. Nunka e tim di Kòntròl no a yega di topa e kantidat di produktonan aki.
Ku esaki nos por konstatá ku esaki a forma un peliger mayor riba nos isla, pa motibu ku e lugá aki ta un ‘Horeca-lokaliteit’ i ta repartí nan produktonan na diferente lugánan rònt Kòrsou manera restorantnan, snack etc. etc.
Den e ‘Warenlandsverordening’ ta mustra den artíkulo 24 riba posibilidat di sanshon, kual ta den man di e Minister enkargá ku salu públiko. E Minister enkuestion mester laga traha un rapòrt riba lokual ku a tuma lugá pa despues por hasi denunsia na Ministerio Públiko, i pone hendenan responsabel di moda ku por imponé sanshon nan severo na tur esnan ku di un òf otro manera a hasi nan mes kulpabel na aktonan kastigabel kontra e komunidat di Kòrsou.
Sra Presidente, konforme artíkulo 64, insiso 4 di Reglamentu di Òrdu di Parlamento suskritonan ta serka bo persona pa yama un reunion públiko ku karakter di urgensia ku e tópiko ariba menshoná. Pa e reunion aki nos ta pidi ku ministerio di GMN manda promé ku e reunion tur dokumentunan nesesario i relevante pa nos Frakshon i nos ta pidi tambe presensia di Minister di Salubridat, sra. D. Pieters-Janga pa ta presente na e reunion.
Atentamente,
Amerigó Thodé Juniël Carolina David Seferina


text:
Diasabra marduga a drenta informe di un accidente na e T-kruising net p’abao di Pacifico Restaurant na Paradera, mesora a dirigi un patruya na e sitio. Na yegada di e patruya a bin compronde cu aki ta trata di un Nissan Infiniti color shinishi, cu a subi caminda principal direccion Piedra Plat, mientras cu un KIA color blanco tabata biniendo pabao for di pariba.
E chauffeur di e KIA blanco a brake mesora, pero lamentablemente no por a evita e impacto y a dal basta duro den e banda robez parti patras di e Infiniti. Tur dos auto a haya basta sla, pero afortunadamente ningun hende a resulta herida.


text:
Uncategorized
Nos ta na mitar caminda di playoffs, Dakota ta keto bai na prome lugar riba tabla
Den resumen E di tres fecha di playoffs Division Honor aparentemente lo tabata hopi decisivo pa determina e tabla di clasificacion, ya cu e lo a...
-
AVB/ 2 months ago
Division Honor – Playoffs 2022 ta cuminsa – Dakota a gana e campeonato regular y Devis Oliveros di Nacional ta campeon goleador atrobe
Resumen y comentario Campeonato Division di Honor a yega na su conclusion prome cu bai over p’e playoffs nan. Un...
-
AVB/ 3 months ago
Seleccion di Aruba ta celebra victoria riba nos suela despues di hopi tempo – venciendo ekipo internacional 3-0.
Comentario Despues di hopi tempo, casi shete anja pa ta specifico, e fanaticada di futbol na Aruba alfin ta haya un...
-
Division Honor/ 7 months ago
Siman 7 – Dakota ta sigui ‘lider riba tabla’, e bataya pa top cuater y decenso a intensifica, pero, mara faha, e ‘Clasico’ ta na caminda
Siman 7 – un resumen Un siman cu a produci un total di 27 gol den 5 partido, e tabla di...
-
AVB/ 10 months ago
Sorteo di Clasificacion pa Campeonato Concacaf W
Diasabra a tuma luga na Miami (FL) sorteo di “2021 Concacaf Woman Qualifiers” Aruba a cai den grupo D hunto cu...


text:
ORANJESTAD, Aruba –24 di juni 2022 – Pa Aruba Bank e empleado ta central ora di priminti e clientenan “Un Experencia Superior”. Cu esaki den mente Aruba Bank ta nomina un empleado ehemplar tur luna.
E empleado cu ta escohi ta esun cu durante di e luna a haci su maximo esfuerzo pa brinda momentonan superior na tur esnan cu bishita Aruba Bank of haci uzo di un manera of otro di un servicio di banco.
Jacqueline Lopez a ser seleciona durante di luna di mei pa brinda servicio superior na clientenan. Su profesionalismo y dedicacion a haci cu ela wordo nomina y reconoci como un empleado superior.
Aruba Bank ta felicita y gradici tur e miembronan di e famia di Aruba Bank cu a wordo nomina pa yuda brinda tur cliente “Un Experiencia Superior”. Pabien Jacky


text:
Cariflix Game
Sí bo ta un felis ganadó, pabien i danki pa partisipá.
Sí e premio ta konsistí di plaka kèsh, anto tin mas ku un ganadó, lo repartí e premio entre e ganadónan.
(Ehèmpel: Si e premio ta Ang 100,- anto tin 2 ganadó, kada ganadó lo risibí Ang 50,- komo premio).
Den kaso ku e premio No ta plaka kèsh, nos lo anunsia via di e website aki of via di Push Notifications kiko e premio lo ta.
Reglanan di Wega:
- Den kaso ku e premio ta plaka kèsh partisipantenan mester ta mayor di 18 aña.
- Partisipashon na Cariflix Games ta solamente pa personanan residensiá na Kòrsou.
- Gerensha di Cariflix den kaso di kualke fayo tekniko of administrativo ta reservá derecho pa kanselá e wega i/of premio.


text:
les di Sabbatskol
otro idioma
Les di sabbatskol kuartaal 2, aña 2022, Titula: GÉNESIS
Les 11: Jozef, Maestro di Soño
Huda i Tamar
Lesa pa e siman aki:
Génesis 37; Mat. 20:26, 27; Echonan 7:9; Génesis 38; Génesis 39; Gén. 40:1-41:36.
TEKSTO PRINSIPAL:
"Nan a bisa otro: 'Ata e hòmber ku sa soña ta bini"' (Génesis '37:19).
djamars, 07-06-2022
E storia di Tamar no ta fuera di lugá akinan. E insidente akí ta sigui e benta di Jozef na Egipto kronológikamente (Gén. 38:1), i e ta konsistente ku e echo ku Huda a kaba di bai laga su rumannan hòmber, loke ta mustra su desakuerdo ku nan. Ademas, e teksto ta kompartí un kantidat di palabra i motibu komun ku e kapítulo anterior, i e ta karga e mesun lès teológiko: un akto malbado ku lo kambia den un evento positivo konektá na salbashon.
Lesa Génesis 38. Kompará e komportashon di Huda ku esun di e kanaanita Tamar. Kua di nan dos ta esun mas hustu, i di kon?
Huda ta haña un esposa kanaanita (Gén. 38:2) ku kende e ta haña 3 yu hòmber, Er, Onan, i Shèla. Huda ta duna e kanaanita Tamar komo esposa na Er, su yu mayó, pa asina sigurá genealogia apropiá. Ora Dios a mata Er i Onan pa motibu di nan maldat, Huda ta primintí su último yu, Shèla, na Tamar.
Ora, despues di algun tempu, ta parse ku Huda a lubidá su promesa, ora e ta bai konsolá su mes despues di morto di su esposa, Tamar ta disidí di hunga ròl di prostituta pa asina fórs'é pa kumpli ku su promesa. Pa motibu ku Huda no tin sen pa paga e prostituta, ku e no ta rekonosé, e ta primintí di manda un kabritu for di su tou p'e mas despues.
Tamar, mientrastantu, ta rekerí pa e dun'é, tanten, komo un garantia di pago inmediato, su seyo i, kadena i su baston. Tamar lo Sali na estado di e enkuentro úniko akí. Ora mas despues, akusá di a hunga prostituta, e lo mustra e akusado Huda su seyo i kadena i su baston. Huda ta komprendé i ta pidi diskulpa.
E konklushon di e storia baho akí ta e nasementu di Peres, ku ta nifiká 'kibra sali', ku, meskos ku Yakob, a nase di dos, i a bira di promé, i a yam'é den historia di salbashon komo e antepasado di David (Ruth 4:18-22), i finalmente di Hesu-Kristu (Mat. 1:3). Pa loke ta Tamar, e ta di promé di e kuater muhénan, siguí pa Rahab (Mat. 1:5), Ruth (Matt. 1:5, 6), i e esposa di Urías (Mat. 1:6) ku genealógikamente a bai promé ku Maria, mama di Hesus (Mat. 1:16).
Un lès nos por saka for di e storia akí: meskos ku Dios a salba Tamar pa medio di Su grasia, transformando malu den bon, asina E lo salba Su pueblo pa medio di e krus di Hesus. I den kaso di Jozef, E lo kambia e problemanan di Jozef den salbashon di Yakob i su yunan hòmber.
128


text:
The content originally appeared on: Diario
ORANJESTAD (AAN): Siman pasa e Hues di Hulanda cu a bin special pa trata e caso penal Avestruz,
a duna un schedule di tratamento di e caso penal. Dia 17 di Juni 2022, Hues den su decision a pone e reclamo di tanto Fiscal como e abogadonan un banda y a mantene e proposicion cu el a haci.
Caso ta cuminsa cu 3 sospechoso: Huez a bisa cu tratamento di e caso penal Avestruz ta cuminsa 5 September pa 11’or di mainta caminda lo bay evalua con leu ta cu e investigacionnan. Manera ta conoci, interogacion di testigonan ta tumando lugar te fin di Augustus 2022.
Hues a pone dia 6 September 2022, un dia di reserve, pendiente con dia 5 September bay.
Dianan 7 y 8 September 2022 lo cuminsa cu tratamento di e casonan penal contra e sospechosonan Sussebeek, Harms y Sevinger. E plan cu Hues a traha ta cu tratamento di e caso lo cuminsa 8.30 di mainta. Den oranan di merdia, e dos Fiscalnan lo duna e requisitorio riba e caso penal.
Dia 8 di September 2022 pa 8.30 di mainta, ta oportunidad pa e abogadonan mr. Kock y mr. Illes di Sussebeek y Sevinger, mr. Carlo di Harms hiba nan defensa. Despues e dos Fiscalnan tin chens di reacciona y despues ta e abogadonan ta reacciona.
Tres luna pa trata Caso Avestruz: Matutino DIARIO por a compronde cu e caso Avestruz ta parti den diferente caso. Hues su plan ta pa e tratamento dura 3 luna.
• E promer caso na September 2022 ta Stichting FCB. Den e caso aki tin 3 sospechoso.
• Despues lo sigui na October 2022 cu 6 sospechoso. E caso ey ta hiba e nomber Elenath y Deshaun.
• Na November 2022 tin e caso Damira cu 5 sospechoso y despues e caso Bucuti cu 2 sospechoso.
• Despues ta sigui cu caso di malversacion y labamento di placa contra Benny Sevinger.
Cinco caso contra Benny Sevinger: Ta asina cu Benny Sevinger ta envolvi den tur e 4 casonan y ariba dje tin e caso cu Fiscal a anuncia caminda kier kita casi 1 Miyon Florin di Benny Sevinger. En total ta 5 caso lo tin contra Benny Sevinger.
No tin un fecha menciona pa sentencia pero Hues a menciona December 2022 pa trata circumstancianan personal di cada sospechoso. Na December 2022, e Fiscalnan lo exigi castigo y abogadonan lo hiba defensa. Despues tur e sospechosonan tin e derecho di ultimo palabra. Esaki lo ta 14 December 2023. Tur cos ta mustra cu na Januari 2023, lo por spera sentencia.


text:
Prome Minister Evelyn Wever-Croes:
En conexion cu Dia di Betico:
PROME MINISTER A BISHITA ST PAULUS SCHOOL SAN NICOLAS
En conexion cu dia di Betico, diabierna mainta PromeMinister Evelyn Wever-Croes a bishita St. Paulus San Nicolasna unda e la wordo ricibi di un manera hopi special. PromeMinister a expresa e alegria den su curason na momento cu e bandera a bay halto, e himno a resona y tur e muchanan tabatapara cu man na nan curason.
Durante su bishita, Prome Minister a comparti hopiinformacion di e historia di bida y trabou di Betico Croes. El a splica e muchanan e nificacion di union y cu ta danki naBetico y un pueblo uni, Aruba a logra su Status Aparte. El a sigui splica tambe riba e bunitesa di yuda otro. Cu namomento cu bo wak un hende tristo of den necesidad, pa tumae iniciativa pa yuda e persona pasobra ta asina so nos por lograhopi cosnan bunita pa Aruba.
“Mi kier pidi cada un di boso pa haci boso best mas cu bo por haci, den kico cu bo haci, na scol, den deporte, den tur loke bohaci. Zorg pa semper bo hacie miho cu ta posibel. E ora bo ta carga Betico den bo curason y asina bo tambe ta yuda Aruba.” Prome Minister a expresa na e muchanan di St.Paulus School.


text:
Dia Mundial di Derecho di Consumido 2022
DIA MUNDIAL DI DERECHO DI CONSUMIDOR 2022
Nos tur ta consumidor den nos bida diario. Companianan mundialmente ta gasta biyones di dollars tur aña na ‘marketing’ dirigi na bo persona. Esaki ta nifica cu tur dia bo ta experiencia miles di propaganda cu ta competi pa bo placa. Pero bo no ta sin poder. Door di paga bon atencion, haci un poco investigacion y tin un poco pasenshi bo por recobra e control como consumidor.
15 di maart
Ta pesey ariba 15 di maart nos ta celebra Dia Mundial di Derecho di Consumidor. Esaki ta un evento global cu tin como meta pa concientisa y boga pa derechonan di consumidor. Cada anja, organisacionnan di consumidor ta marca e dia aki door di uni hunto pa asina enfoca y concientisa ariba un topico cu ta importante pa consumidornan ariba henter e mundo.
Tema 2022: Fair Digital Finance
E organisacion Consumers International a scohe ‘Fair Digital Finance’ como tema pa Dia Mundial di Derecho di Consumidor pa e anja 2022. Durante di henter e siman di 14-18 di maart 2022 lo tin un foro unda tur hende por inscribi y participa na diferente sesion online ariba e topico menciona via di nan website www.consumersinternational.org. Full rond mundo e uzo di servicio financiero digitalisa ta aumentando. Na Aruba tambe por observa cu mas transacionan ta tuma lugar via online banking, paypal, pay.aw y diferente debit cards di diferente companianan. Ta premira cu e uzo di servicionan financiero digitalisa lo bai sigui aumenta. Pa es motibo ta importante pa percura cu tin servicionan fianciero digitalisa cu ta inclusivo, sigur, data priva/protehi y sostenibel. Sinembargo, apesar cu tin un crecemento den uzo di productonan finaciero digitalisa, nos por bisa cu den comparacion cu otro partinan di mundo nos falta mas regulacion pa e tipo di servicionan aki. Pa lesa e articulo completo por bishita nos website dhc.aw.
Historia di Dia Internacional di Derecho di Consumidor
Dia Internacional di Derecho di Consumidor a wordo inspira door di Presidente John F. Kennedy, cu a duna un speech special na e Congreso Mericano ariba 15 di maart 1962, den cual ela adresa formalmente e tema di derecho di consumidor. E tawata e prome lider mundial pa haci esaki. E movimento di consumidor a marca e fecha aki pa prome biaha den 1983 y awor ta haci uso di e dia aki tur aña pa mobilisa accion ariba topiconan y campañanan importante.
Ken tin derecho di consumidor?
Derecho di consumidor ta encera cu cualkier persona cu ta cumpra un product of servicio for di un compania of practicante profesional tin e derecho pa haya informacion di e calidad, prijs y normanan di e producto of servicio cu e ta cumpra. Segun Consumers International “derecho di consumidor ta relata na nos derecho pa tin acceso na e cosnan basico cu nos mester pa biba, incluyendo cuminda, refugio y awa limpi pa bebe. E tin di haber cu percura cu bo television no ta daña dentro di 3 luna, cu bo auto tin e caracteristicanan y e tecnologia pa bo por core sin peliger, y cu e datos cu companianan ta colecta di bo persona online no ta perdi of horta.”
Ta mas den control di bo gastonan
Dia Mundial di Derecho di Consumidor tin di haber cu haci uso di nos derechonan y gasta nos placa den un manera sabi y sostenibel. Aki ta sigui algun manera cu por ta mas den control di bo gastonan.
- Marketing
E prome cos cu bo mester considera ora di un compra, especialmente si e ta algo cu pafor di bo necesidanan basico, ta kiko ta incentiva pa e compra y ken lo benificia berdaderamente di e compra. Cu tur e informacion y ciencia obtenibel awendia, companianan conoce bo mihor cu bo mes. Ta importante pa refleha y percura cu ta bo decision pa gasta bo placa y no door di manipulacion causa pa ‘marketing’.
E caminda cu un product wordo poni den un tienda, e manera con un marca ta lagabo sinti, benta y promocionnan cu ta mara na un periodo limita, areglonan di pago conveniente, tactica di financiemento – tur esakinan ta trampanan comun pa e consumidor diario. Corda cu semper e compania ta percura pa e haci ganashi, hasta ora di promocion y descuento.
- Cumpra conciente
Percura cu bo ta sigur di cada compra cu bo haci. Controla si bo ta na haltura di e condicionan general. Kisas bo no ta capas di lesa tur cos, pero tene cuidao cu e puntonan importante aki: e maneho di compania pa cambia e producto, e periodo di garantia, y si ta trata di un compania cu ta inscribi na Camera di Comercio.
- Busca bo derecho
Por ultimo ta bon pa ta na haltura di unda pa acudi ora cosnan bai robes. Si bo kier entrega un keho di consumidor y bo no ta logra di resolve esaki cu e compania ariba bo mes, por fabor tuma contacto cu nos depratamento, Servicio na Defensa di Consumidor. Nos lo registra bo keho, dunabo e informacion relevante encuanto bo derechonan, conseho huridico y tambe nos por intermedia den e caso pa asina yuda yega na un solucion of un acuerdo entre partidonan. Den caso di estafa, fraude, scams of otro actividad penal, haci denuncia na polis, Landsrecherche of na bo banco.
Conclusion
Con bo ta gasta bo placa ta bo decision. Door di ta conciente di tacticanan di marketing, ta bon informa y sigur di bo decision pa haci un compra y door di haci uso di bo derechonan cu ayudo di instancianan concerni bo por tin mas control como consumidor.
Felis Dia Mundial di Derechonan di Consumidor!
Pa mas informacion tuma contacto cu Servicio na Defensa di Consumidor na telefon 5829914, bishita nos website www.dhc.aw of nos pagina di Facebook ‘Dienst Huur- en Consumentenzaken’ of bishita nos na Wayaca 33-E.
Dia mundial di derechonan di consumido y Dia mundial di trabounan social
Dia mundial di derechonan di consumido y Dia mundial di trabounan social.
Awe, 16 di maart 2021, nos ta celebra e trabao importante cu tur trahador social ta haci pa yuda nos comunidad. E aña aki, cu tur e retonan social cu e pandemia a trece cune, ta duna mas rason cu nunca pa celebra y aprecia nos trahadornan social y gradici nan pa nan trabao.
Ademas, aunque nos ta un dia laat, nos kier tuma e oportunidad aki pa celebra y enfoca tambe ariba Dia Mundial di Derechonan di Consumidor, cu a wordo celebra internacionalmente ayera 15 di maart 2021.
Dia mundial di derecho di e consumido ta un ocacion pa pone enfoke riba e poder di e consumido y e derecho di tin un mercado husto, sigur y sostenibel pa tur hende. E dia di consumido aki (15 di maart 2021), consumidonan lo uni pa tackle contaminacion plastico (Plastic Pollution).
Actualmente nos ta enfrentando un crisis mundial di contaminacion plastico. Aunke plastic ta un material hopi util den nos bida diario, nos consumo y produccion di plastic ta algo cu no ta sostenibel.
E rapport di Pew Charitable Trust y SYSTEMIQ, ‘Breaking the Plastic Wave’, cu a sali na augustus 2020, ta calcula cu e fluho di materialnan plastico den lama lo triplifica na 2040 si inovacionnan y cambionan legislativo principal y nos comportamento no cambia.
Aruba ta activo riba e tereno aki y nos por recorda cu ariba 1 di juli 2020, e “Landsverordening verbod voor het milieu schadelijke producten” (AB 2019, no. 67) a bin na vigor. Nos por ripara cu e bendemento y uzo di plastic y foam na Aruba ta cambiando pa articulonan di materialnan “biodegradable” cu tin menos impacto riba e medio ambiente. Tambe, mester menciona cu pronto lo por spera e “ Landsverordening aanvulling BWA” yega na vigor. Esaki lo trece cune varios benificio pa e consumido. Algun punto importane cu lo spera ta lo siguiente:
1. Koop van onroerende zaken (moet voortaan schriftelijk, drie dagen bedenktijd),
2. Aanneming van werk (moet voortaan schriftelijk, op straffe van nietigheid, akte moet terhand worden gesteld)
3. Consumentenkoop op afstand (overeenkomsten gsloten via internet, telefon, fax of post) (bedenktijd van zeven dagen, prijs inclusief alle aanvewante kosten).
Awo ta un momento critico pa nos enfoca, adresa y tackle e contaminacion plastico. Mirando cu e pandemia COVID-19 ta contribui na e uzo di plastic pa un solo uzo, incluyendo mask, handschoen y paketahe di cuminda.
Dienst Huur- en Consumentenzaken ta informa
Dia 3 di september 2020, Huurcommissie a tuma e decision cu en conexion cu e di dos brote di COVID-19 na Aruba, teniendo na cuenta e edad halto di su miembronan y e riesgo grandi cu esaki ta trece cune, lo descontinua temporalmente cu e bishitanan pa haci calculacion di prijs ‘huurprijsvaststelling’ (HPV). Esaki lo tin como consecuencia cu e peticionnan di HPV lo keda pendiente te cu proximo aviso di Huurcommissie.
Nos di DHC ta pidi nos disculpa na tur esnan afecta pa e desicion aki y pa cualkier inconveniencia cu esaki por causa.
Dienst Huur- en Consumentenzaken lo ta cera diamars 22 di september 2020.
Dienst Huur- en Consumentenzaken (DHC) su oficina ubica na Wayaca 33, lo ta cera diamars 22 di september 2020, en conexion cu limpiesa, fumigacion y desinfeccion. Dienst Huur- en Consumentenzaken ta pidi disculpa pa cualkier inconveniencia y ta gradici pa e comprension. Por continua entrega keho of peticion online via https://formulieren.dhc.aw of manda nos un email na This e-mail address is being protected from spambots. You need JavaScript enabled to view it.. Pa mas informacion por bishita nos website http://www.dhc.aw.
DHC | Peticion Online
Dienst Huur en Consumentenzaken (DHC), ta informa tocante pagina web pa entrega peticion online.
Desde 04 augustus 2020 por bishita https://formulieren.dhc.aw pa entrega peticion na DHC y Huurcommissie. Ta trata di petcion pa: Evalua e prijs di huur, aprobacion pa hisa e prijs di huur y pa termina relacion di huur. Tambe, por entrega peticion na e departamento di inspeccion di DHC. Tur peticion completa online, mester wordo manda na This e-mail address is being protected from spambots. You need JavaScript enabled to view it.. Si bo persona yena informacion incorecto of incompleto, DHC lo no por procesa bo peticion. Si bo persona no ta sigur cua formulario mester yena, si ta desea pa intermediacion of ta desea informacion general, ta consehabel pa tuma contacto cu nos via email This e-mail address is being protected from spambots. You need JavaScript enabled to view it., via nos website of tuma contacto cu nos na Tel: 582-9914.
Procedura pa entrega peticion
- Lesa e instruccion nan con pa yena e formulario (na final di documento).
- Download e formulario necesario.
- Completa e formulario y segura cu e informacion cu bo persona a yena ta corecto.
- Añadi documentonan necesario: copia di identificacion, contract di huur y recibo di pago di huur.
- Entrega e formulario. Tin tres opcion pa cu entregamento di e formulario: Opcion uno (1): E-mail e formulario y documentonan pa This e-mail address is being protected from spambots. You need JavaScript enabled to view it. (Ta acepta sin firma).Opcion dos (2): Print, firma y scan e formulario. E-mail esaki hunto cu e documentonan pa This e-mail address is being protected from spambots. You need JavaScript enabled to view it.. Opcion tres (3): Print y firma e formulario, añadi e documentonan y pasa laga esaki na nos oficina situa na Wayaca 33.
- Ricibi confirmacion di bo peticion via di e-mail.
- Mester presenta cu version original y firma na momento di reunion.


text:
Negoshinan na Aruba ainda ta hopi fragil
ORANJESTAD (AAN): Desde e momento cu nos a mira den presupuesto 2022 cu Gabinete Wever-Croes ta bay cobra “loon-subsidie” back di empresanan cu ‘supuestamente’ a haya di mas, Partido AVP a alerta pa e forma con ta bay haci esaki.
Tur hende por a mira den presentacionnan di Gabinete Wever-Croes ta bay cobra back, pa medio di SVb, mas di 80 miyon Florin for di empresanan mediano y chikito. Segun Gabinete Wever-Croes mas di 1.800 empresa inhustamente a haya mas “loon-subsidie” cu nan tabata tin derecho riba dje.
Na momento cu Gabinete Wever Croes a anucia e cobramento back aki nos a expresa cu nos ta teme cu hopi negoshi na Aruba no ta prepara pa por bay sobrebibi sin “loon-subsidie” corda bay paga back e sumanan cu Gabinete Wever-Croes ta menciona, anto den un termino di dos aña,
Den Parlamento Gabinete Wever Croes a bin anuncia durante tratamento di e ley di “loon-subsidie” cu lo bay na cobra e empresanan aki, pasobra segun calculacion cu a haci via departamento di impuesto e empresanan aki a haya demasiado salaris subsidie.
AVP cu a haci e alerta, ta kere cu tin di atende e asunto aki cu hopi cautela, pasobra negoshinan ta hopi fragil na e momentonan aki.
Partido Berde a hasta referi na loke a pasa na Hulanda, con un proceso asina di cobra mayornan back sumanan di “kindertoeslag” cu supuestamente nan a haya dimas of no tabata tin derecho riba dje a desemboca den un proceso hopi inhusto den cual miles di famia a bira victima. For di esaki a sali un rapport devastador bao di e titulo “Ongekend Onrecht”. Un inhusticia nunca bisto, tabata e conclusion di e investigacion parlamentario, ta locual a worde cometi contra miles di famia inocente”.
Awe na Aruba tin un situacion alarmante, “ongekend onrecht” ta tumando lugar cu negoshinan chikito y mediano cu un cobramento feroz cu ta bay desemboca cu negoshinan mester bati bancarota pa motibo di e forma con Gabinete Wever-Croes awor kier cobra loon-subsidie back.
AVP a bisa cu nan a tende di sumanan entre 50.000 Florin te cu 350.000 Florin cu ta cobrando empresanan chiquito y mediano. Gobierno a core campaña cu FASE y “Loon-Subsidie” y awor ta bati na porta di tur hende pa paga back.
“Ongekend Onrecht”, ta bira amargo realidad awor na Aruba. AVP ta lamenta cu Gobierno di Wever-Croes no kier realisa cuanto nan a perhudica y chica e pueblo caba.


text:
Gobierno demisionario lo preta e riendanan entrante diasabra. Un conhunto nobo di medida di Corona p’e proximo tres simannan lo mester reduci e cantidad di infeccion “cu un golpi duro”, segun prome minister Rutte,a durante un conferencia di prensa. Tanto diabierna como diahuebs, a registra mas di 16 mil caso positivo nobo segun RIVM, e cifra mas halto desde comienso di e pandemia.
Prome Minister demisionario, Rutte y minister De Jonge a bisa cu e medidanan ta supuestamente lo reduci e cantidad di interaccion entre e publico. Specialmente den ora di anochi, mester limita e cantidad di momento di contacto.
“Nos tin un mensahe desagradabel. Ta inevitabel cu nos bolbe bek n’e medidanan cu nos a conoce den e fasenan anterior y cu lo afecta tur hende, vacuna of no,” prome minister Rutte a bisa.
TA AHUSTA ORARIO
Comercio y servicio no esencial (incluyendo e profesionnan di contacto manera pelukeria), mester cera pa 6:00 pm. HORECA y comercio esencial, manera supermercado lo cera pa 8:00 pm. Den e sector di HORECA, ta sigui ta obligatorio un Coronapas y e invitadonan mester ta sinta.
E eventonan por sigui, pero solamente te cu 6:00 pm. Tambe ta rekeri un asiento fiho y un confirmacion di e Coronapas. Ta permiti un maximo di 1250 persona den un sala. Teatro, cine y sala di concierto (cu asiento) no ta mara na ceramento anticipa. Tur deporte ta sigui ta permiti, pero sin publico.
Gobierno ta duna conseho urgente pa bolbe traha fo’i cas segun cu por, “esey ta si en caso realmente no tin un otro manera.” Scol por keda habri. Den scol secundario y superior tin un cantidad maximo di grupo di 75 persona pa sala. Ta haci un excepcion pa examen y test.
Ora cu no tin mester di un Coronapas, e personanan mester mantene na e distancia di un meter y mey. Den e luganan aki, tapaboca tambe ta obligatorio. Y un biaha mas, gobierno ta conseha pa ricibi un cantidad limita di invitado na cas, no mas di cuater den un dia.
Cualkier persona cu biba den un cas cu un persona infecta mester bolbe drenta den cuarentena. E regla aki tambe ta aplica cerca e personanan cu ta vacuna.
Ademas, ta haciendo posibel legalmente otro medida. Por ehempel, e Coronapas pronto lo mester aplica tambe den Dierentuin y parkenan di atraccion. Un cambio importante lo ta cu e Coronapas tambe lo ta aplicabel na trabao.
Gobierno demisionario tambe kier pa e empresarionan por scoge entre e admision cu un test negativo di corona of e admision unicamente pa e personanan cu ta vacuna y cu a recupera di Corona. E posibilidad di scoge entre e sistema 2G y 3G solamente por drenta na vigor despues di e aprobacion parlamentario.
De Jonge a papia di un dilema. Tin di compronde cu hende ta sinti nan mes ‘un poco mas obliga’ pa vacuna. “Pero si cu 2G nos por mantene un cafe habri mas tempo of permiti cu un festival continua, e ora nos trabao ta a tuma e decision aki.”
Tweede Kamer lo debati diamars riba e medidanan anuncia diabierna anochi. De Jonge a bisa cu por imagina cu hende ta haya e medidanan nobo aki ta hopi fastioso. “Ta manera cu bo a core un marathon y bo ta casi na e meta. Y e ora ey bo ta haya sa cu ainda falta dies kilometer mas pa core.”
Prome Minister Rutte a señala cu e cantidad di test positivo ta actualmente mas halto cu nunca y cu ya tin cu pospone e operacionnan. “Afortunadamente mayoria di e hendenan ta vacuna. Fuera di esey, e miseria ta incalculabel.” El a pidi tur hende pa pone di nan parti y entre otro cos, cu lo bay observa e medidanan basico manera un bon ventilacion.


text:
Diahuebs, 9 di december tabata un dia historico di Aruba, caminda cu gobierno di Aruba a firma un acuerdo pa loke ta WEB Aruba NV y Eagle LNG.
E firmamento a tuma na Nicolaas Store, caminda cu tabatin varios minister presente, hunto cu varios parlamentario cu tabat’ey pa asina duna sosten na e dia aki.
Hunto cu e ministernan tabat’ey presente, e delegadonan di San Nicolas Business Association como tambe e consul interino Mericano tabat’ey na Aruba p’e firmamento di e acuerdo aki.
Segun minister Glenbert Croes, e hecho aki tabata un acto ceremonial cu ta uno historico na un luga historico.
E ta comenta cu ora mira e caminda largo cu a cana den henter e esfuerso di diferente gobierno pa introduci un energia mas limpi pa Aruba finalmente e dia a yega unda cu e ehecucion di e proyecto aki door di Eagle LNG, caminda nan a firma un ‘Gas Supply Agreement’ cu WEB Aruba NV.
Awo Eagle LNG lo cuminsa negosha cu RDA p’e luga designa pa realisa un infrastructura di e facilidad aki pa ricibi LNG y tambe pa distribui na entre otro pa WEB.
Minister Croes, encarga cu energia, a comenta di ta apoya e proyecto aki totalmente, mirando e historia di diferente esfuerso haci den pasado.
Pa un cobertura mas amplio lesa e edicion di TREMPAN di mañan.


text:
Plan di maneho pa Naturalesa i Medio Ambiente Hulanda Karibense
Plan di maneho pa Naturalesa i Medio Ambiente Hulanda Karibense
E Plan di maneho pa Naturalesa i Medio Ambiente Hulanda Karibense ta pone temanan komun i spesífiko relatá na naturalesa i medio ambiente na diskushon. E ministerionan hulandes di Agrikultura, Naturalesa i Kalidat di Kuminda, Infrastruktura i Maneho di Awa i Asuntunan Interno i Relashonnan den Reino a formulá e plan. E plan ta ofresé un kuadro integral riba kua durante e próksimo 10 añanan por hasi un apelashon. E Plan di maneho pa Naturalesa i Medio Ambiente Hulanda Karibense por sierto ta enfoká riba responsabilidatnan, metanan di maneho i obligashonnan legal ku ta relashoná ku maneho di ambiente natural na Boneiru, Sint Eustatius i Saba. Pa e Plan di maneho pa Naturalesa i Medio Ambiente Hulanda Karibense bo por akudí akinan.
Metanan Stratégiko
Den e plan a formulá 4 meta stratégiko bou di e vishon general di un komunidat próspero i un identidat kultural den ekilibrio ku un ambiente natural dinámiko i salú.
E 4 metanan stratégiko ta:
- Para e tendensia di degradashon di ref di koral pa krea ref di koral salú, fleksibel i resistente ku ta forma un garantia pa bienestar na Hulanda Karibense;
- Rekuperashon i preservashon di e hábitatnan i espesienan úniko na Hulanda Karibense pa e generashonnan aktual i di futuro;
- Uso sostenibel di tera i awa pa desaroyo di ekonomia lokal;
- Krea kondishonnan lokal pa resultadonan duradero di maneho di naturalesa na Hulanda Karibense.
Kada un di e metanan stratégiko aki konosé metanan mas spesífiko. Pa kada un di e metanan aki Entidat Públiko Boneiru lo desaroyá su propio plannan di ehekushon spesífiko.
Plan di Naturalesa i Plan di Medio Ambiente
Dentro di e kuadro stipulá di e Plan di maneho pa Naturalesa i Medio Ambiente Hulanda Karibense e unidat di Naturalesa i Medio Ambiente lo formulá tantu un plan di mas aña pa Naturalesa komo un plan di mas aña pa Medio Ambiente. Seguidamente e Plan di Naturalesa i e Plan di Medio Ambiente ta fungi komo plan di akshon pa e maneho di naturalesa i medio ambiente na Boneiru. Pa e Plan di Naturalesa Boneiru 2020 – 2024 bo por akudí akinan.


text:
“Mi no a kere e polis lo a bay dal e señora pero ora mi a wak esey mi a core bay filma cu mi telefon.”
Antayera a tuma luga un detencion na Eagle Beach unda mas o menos 5 polis a presenta pa detene un dama cu lo a ta tocando muziek riba beach. Aunke portal Masnoticia y tambe Bon Dia Aruba mes a publica cu e persona aki lo a ta ‘haciendo poco show pero posiblemente no ta bon di cabes’, un persona cu tabata presente a comparti un video (click aki) unda por mira cu e señora ta acusa polis di a molesti’e intencionalmente.
E dama di fam De Graaf a splica na e persona teniendo e camara cu el a lanta na Aruba pero a bay biba afo, recien despues di bin bek pa un tempo un di e polisnan cu lo ta un colega di su familiar ta molesti’e intencionalmente, segun e. Esaki e ta haciendo pa basta tempo conhuntamente cu e familiar, manera e ta splica den e video.
Despues di a splica cu e polisnan no a splica su persona dicon nan a boei e, un di e polisnan masculino ta bisa cu el a lanta cu violencia, riba cual e dama a reacciona cu palabra fuerte cu e no a asalta niun hende. Na e momento ey e polis a bis’e pa relaha, pero e dama a keda insisti cu e no a touch niun hende, si no al contrario, ta polis a touch e.
”Mi tabata djis tende muziek trankil riba beach. Esey no ta un crimen.” Djey e polis femenino cual lo ta conoci pa e dama a splica cu ambulance lo bin prome. Nos a purba haya mas informacion di Cuerpo Policial dicon exactamente a detene e dama y dicon a yama ambulance pero nos no a logra haya contesta di voceronan policial.
‘E señora ta masha bon di cabes’
Despues cu polis a hiba e dama pa warda pa ambulance e polis femenino cual e dama a menciona anteriormente a puntra e persona cu a filma si e ta filmando pa prensa, na cual el a contesta cu no, e ta filma pa su mes. E polis femenino djey a bisa e persona ‘pa bo mes ok. Di awo mi ta bisa bo pa wak cu e cos ki no publica’. Na cual e persona a conesta ‘dicon no?’.
Segun e polis femenino e lo no mag di publica esaki pa percura pa e privacidad di e persona mes. Pero aki e persona a bisa cu el a wak kico a pasa den distancia. Aki e polis femenino a bisa cu e dama no ta bon di cabes. Sinembargo segun e persona e persona ta ‘masha bon di cabes’.
Na fin di e video e polis femenino ta avisa e ciudadano pa percura pa e no post e video. Djey e ta puntra pa identificacion di e persona, kende ta Jahruby Morris.
Nos a acerca sr. Morris tambe pa comentario, cual a splica nos cu prome cu el a cuminsa filma e tabata cu su coleganan na un di e tentnan di watersport y el a wak e dama cu polis a detene yega. “Nos a wak e di ora el a yega den un bon ambiente. E tabata canta baila su so sin molestia niun hende te cu ami a kere tin un klas di zumba of algo lo tin. Pero despues na dado momento polisnan a cuminsa papia cu e señora despues e señora a bay na su pertenencianan cerca di lama.”
E ta conta cu polis a sigui e dama y ora e dama a cay sinta nan tabata discutiendo algo. ‘Mi ta kere nan no tabata di acuerdo un cu otro y djey tiramento di palabra a cuminsa’.
Na dado momento segun sr. Morris polis a ‘gewoon dal e señora dos wanta duro na su cara’. E señora lo a reacciona na e wantanan pero nan no a duna niun chens, pues nan a bula riba dje y boei e, segun e. “Mi no a kere e polis lo a bay dal e señora pero ora mi a wak esey mi a core bay filma cu mi telefon.”
Te na momentonan aki nos no a haya reaccion di Cuerpo Policial.


text:
KRALENDIJK- Sekretario di Estado, Raymond Knops (BZK) djarason anochi a bisa ku ela manda palabranan di sosten pa medio di gezaghèber Edison Rijna.
“Ku horor mi a tuma nota di e menasennan kontra di vários politico na Boneiru. E tipo di ekspreshonnan aki ta kompletamente inaseptabel, i nan ta mina autoridat na e isla”, asina Knops a skibi den su mensahe pa Rijna.
Sosten
Tambe Knops a ofrese sosten na Rijna, pa atende ku e situashon. Rijna mientrastantu a entregá un keho ofisial na outiridatnan kompetente i a konsehá otronan pa hasi meskos.
E portabos di Ministerio Públiko no tabata tin komenterio ainda riba e suseso.
Wim van Huizen
Ya a sosodé vários biaha ku a ekspresá insulto i akusashon via di e profil falsu Wim van Huizen. Te asina leu, outoridatnan no a mustra nan mes kapas òf dispuesto pa aktua di forma desesivo kontra di e persona tras di e profil falsu aki.
Lider di Partido MPB djarason a hasi un apelashon riba primeramente Ministerio Públiko mobilisá i kuminsá aktua.


text:
Maisie Williams tin nos den suspenso cu loke e sa di Game of Thrones.
Parce cu e prome script di e proxiom temporada shete di e serie dramatico di HBO ta asina intenso cu e streya no por a contene su emocionnan. Y como cu nos ta den 2016, el a lage sali riba Twitter.
“Mi a caba di lesa e script di e temporada 7,” el a tweet. “Awo si e ta Di Berdad.”
A lo largo di cinco tweet, e actriz a logra haya sa kico ta spera pa e temporada nobo ta ainda mas insoportabel pa e fanaticonan di e programa.
“Si ami tabata boso, mi lo cuminsa prepara mi mes na e momentonan aki,” el a sigui. “Lubida, nada lo prepara boso pa esaki,” el a tweet.
E temporada shete di Game of Thrones ta den produccion y lo ta e penultimo di e serie. Na Juli, HBO a confirma cu su serie nomina na premionan Emmy, lo conclui tras di e temporada ocho. Ta di spera cu e siguiente temporada di e serie lo wordo estrena na 2017, pero e episodio di estreno lo wordo transmiti mas laat cu lo usual.
Fuente: CNN en Español


text:
Internacional: Un avion cu masomenos 22 pasahero a sali for di Pokhara Nepal cu un resultado no alentador, e piloto di e avion a perde comunicacion cu toren di control 15 minuut despues cu e la lanta vuelo. No a dura hopi cu a bin realisa cu lo peor por a pasa e avion aki.
E avion di e compania Tara-Air a cay na Mustang y por bisa cu no tin sobreviviente. A logra recupera te cu awo 16 curpa sin bida.
Mesora ta bay cuminsa investigacion rond di esaki pero por tin indicacion cu e tempo por a hunga un rol cu e avion a bin abou.


text:
Manera a informa for di trempan awe, ex-minister Otmar Oduber, sospechoso principal den caso Flamingo, a recobra su libertad. Den un prome reaccion di Oduber, el a bisa cu ta persiguiendo su yiu homber Jeandrick Oduber pa via di periodismo di shisheria, periodista cu ta purba plama cos, pero cu na final di dia e berdad semper ta alcansa mentira.
Ora cu a puntra Oduber con el a pasa su dianan, el a expresa cu esakinan tabata “hopi duro, mi no ta bay declara nada riba loke ta trata e zaak mes, e investigacion ta sigui y mi ta bay sigui coopera manera mi a bisa nan, pero ta bay yega un momento, Otmar a bandona politica dos aña pasa…y cu lo yega e momento cu politica mester cambia.”
El a sigui pa gradici tur esunnan cu a sosten’e durante su encarcelacion, entre otro, su yiunan, su mayornan, su pareha y demas amistad cu semper tabata t’ey.
Manera Oduber a menciona, e investigacion ta sigui y ta asina nos a compronde for di Ministerio Publico tambe. Pues, aworaki ta di warda wak ta kico tur falta den e investigacion den caso Flamingo. A compronde for Ministerio Publico tambe cu lo apela e decision di hues comisario pa laga Oduber den libertad.


text:
MINISTER DI HUSTISIA GILMAR PISAS A FIRMA DOKUMENTONAN DI PARKÈT DI PROKURADOR GENERAL KU TIN HOPI TEMPU PEGÁ
MINISTER DI HUSTISIA GILMAR PISAS A FIRMA DOKUMENTONAN DI PARKÈT DI PROKURADOR GENERAL KU TIN HOPI TEMPU PEGÁ
Willemstad – Minister di Hustisia Gilmar Pisas a firma dokumentonan di Parkèt di Prokurador General ku tin hopi tempu pegá dia 4 di mart 2022.
E dokumentonan aki tabatin hopi tempu pegá den e aparato gubernamental i e situashon aki tabata stroba e servisio ku Parkèt di Prokurador General mester duna na nos komunidat.
Tabata trata aki di varios dokumento i Minister di Hustisia a tuma tempu pa firma tur.
Parkèt di Prokurador General por sigui duna e servisio awor ku nos komunidat ta meresé.


text: Si bo ta kere ku bo por ta un fiesta di ladronisia di identidad, bo mester alimenta un ladronisia di identidat abogado pa yuda pa restorá su identidat bida. Un abogado specialisa den e lei di protekshon e destruí ta kapas pa hasi esaki difísil proseso ta menos trese pa boAlgun di e manera di un ladronisia di identidat abogado por ta kapas pa yudadónan a inclui: Ora bo identidat ta e liña, bo no tin mester tuma ningun riesgo. E violensia di identidat ta peligroso i mester ta finalisando striktamente Por fabor kontakto ku un ladronisia di identidat di un abogado den área awe.


text:
Energia duradero
Energia duradero ta wòrdu produsí for di fuentenan natural, renobabel sin generá produkto residual. Energia hidroeléktriko, bientu i solo ta e fuentenan di mas konosí ku aworaki den gran parti di mundu ta wòrdu usá. Tambe biokombustibel ta oumentando. Esei ta kombustibel prosedente di material vegetal, entre otro alga.
Boneiru tin plenitut di bientu i solo. E isla ta rondoná di un fuente di alga: laman. WEB ke integrá e fuentenan di energia importante aki den un ‘meskla di enegia’ duradero: energia di bientu, energia solar, biokombustibel i kombustibel fósil asina leu ku ta nesesario. Asina nos ta traha na un suministro di energia mas duradero posibel, pero tambe konfiabel i pagabel.
Hidden
Hidden
Energia di bientu
Bientu di Pasat ta hasi Boneiru ideal pa produkshon di elektrisidat di energia di bientu. WEB ta aspirá un uso mas haltu posibel di e koriente bèrdè aki. Si nos mester tene kuenta semper ku energia di bientu ta dependé di naturalesa: si bientu ta supla ménos por produsí ménos elektrisidat. Pa e motibu ei e sistema di produkshon di elektrisidat na Boneiru tin tantu djènereiter di disel (7) komo turbina di bientu (13).
E parke di energia di bientu na Morotin, pariba di Rincon, tin 12 turbina di bientu di kada unu 900 kW. Na Sorobon, pegá ku Lac, tin un turbina di bientu di 330 kW. Aworaki anualmente energia di bientu ta suministrá un 22 porshento di e nesesidat di energia na Boneiru. E aspirashon ta pa oumentá e proporshon di energia duradero pa 60 procent den 2025. Pa esei e produsentenan di elektrisidat ContourGlobal i WEB lo realisá un ekspanshon di e parke di mulina di bientu i un parke solar sentral na Karpata.
Energia solar
For di mart 2015 WEB tin un instalashon di prueba na Barcadera ku ta konsistí di 792 pènel solar ku ta produsí energia pa 60 kas. Ku e Piloto Solar Barcadera WEB ta investigá rendimentu i posibilidatnan pa futuro di energia solar.
Meskos ku energia di bientu, energia solar ta dependé di naturalesa: anochi no tin solo i durante produkshon di energia den dia por tin nubia. Esaki ta kousa puntonan haltu i abou ku por kousa problema den e ret di elektrisidat. Pesei ku e Piloto Solar ta investigá tambe e influensia ku distribushon di energia solar tin riba e ret di elektrisidat.
Esaki ta di importansia tambe pa kontrolá e konsekuensianan di produkshon individual di energia ku pènel solar: kompanianan i partikularnan ku ta konektá nan mes instalashon pa energia solar ku e ret di elektrisidat. Ora tin poko produkshon di energia nan por kai bèk riba e suministro di elektrisidat di WEB. Si nan ta produsí mas ku nan ta usa, ta pone e elektrisidat ku sobra riba e ret. Ku esaki ta resultá fluktuashon i instabilidat ku WEB mester dirigí den bon direkshon.
Sosionan
E kompania merikano Contour Global ta manehá e produkshon di sentral di elektrisidat na Karpata i e parke di mulina di bientu na Morotin. Na Barcadera WEB ta eksplotá un instalashon eksperimental pa energia solar. Tambe WEB ta akomodá e AlgaePARC piloto [lenk pa e di 2 proyekto aki bou] di Wageningen University & Research i sosionan Entidat Públiko Boneiru /Openbaar Lichaam Bonaire (OLB) i Fundashon Parkenan Nashonal Boneiru/ Stichting Nationale Parken (STINAPA) Bonaire. WEB ta traha den un kolaborashon estrecho ku e operadó di ret hulandes Stedin, ku ta pone disponibel su konosementu i ekspertisia pa optimalisashon di e ret di elektrisidat na Boneiru.
Proyektonan
WEB ta proveé diferente esfuerso pa desplegá energia renobabel di un manera efisiente konfiabel pa un futuro duradero. E desaroyonan ta bai lihé, e posibilidatnan tékniko ta oumentá. WEB ta duna gran balor na investigá kiko ta realístiko, kiko ta rende i kiko ta ofresé kontinuidat na un isla relativamente chikí manera Boneiru.
Hidden
Hidden
Piloto Solar Barcadera
Periodo: 2015 – presente
Na final di mart 2015 e Piloto Solar Barcadera na Boneiru a habri. E ta konserní un instalashon eksperimental pa 792 pènel solar riba e tereno di Barcadera ku ta suministrá koriente na 60 kas. Ku e instalashon aki WEB ta investigá e rendimentu i e konsekuenshanan di suministro di energia ku pènel solar pa e ret di elektrisidat. Tambe ta investigá e faktibilidat pa un parke sentral solar mas grandi.
Monitoreo i análisis
Un instalashon di mónitòr di kalidat haltu ta registrá faktornan den ambiente manera radiashon, temperatura i velosidat di bientu. Ta sigui minusiosamente e influensia ku distribushon di energia di solo tin riba e ret di elektrisidat. Análisis semanal di e midimentunan ta duna WEB bista den adaptashonnan nesesario, rendimentu i posibilidatnan pa futuro di generashon di energia ku pènel di solo.
E resultadonan di e Piloto Solar ta positivo. E produsente di elekrisidat ContourGlobal ta bai invertí den e parke solar sentral na Karpata.
Piloto AlgaePARC
Periode: 2020 – presente
Despues di investigashon preliminar di dos aña na mart 2020 e piloto AlgaePARC a start. AlgaePARC Boneiru ta un initiativa di prof. dr. ir. René Wijffels di Wageningen University & Research (WUR), den kolaborashon ku Entidat Públiko Boneiru/ Openbaar Lichaam Bonaire (OLB) i Fundashon Parkenan Nashonal Boneiru/Stichting Nationale Parken (STINAPA) Bonaire. WEB ta sosio di kolaborashon pa e establesimentu i akomodashon di e proyekto piloto i e siguiente trayekto.
Laboratorio Barcadera
Riba e tereno di WEB na Barcadera un laboratorio a wòrdu establesé. Pafó a pone un tanki ku un reaktor den kua tin alga te krese. WEB ta partisipá pasombra for di e alganan entre otro por produsí biokombustibel. Den futuro WEB lo por usa e biokombustibel aki pa produkshon duradero di awa i elektrisdat.
Gustosamente WEB ta partisipá den inovashonnan téknológiko den e sektor di energia. Ademas e proyekto piloto AlgaePARC ta interesante pa empleo. E uso di e instalashonnan ta rekerí un nivel di edukashon kada bes mas haltu. Esei por ta atraktivo pa studiantenan ku despues di nan estudio ke regresá bèk Boneiru.
Wageningen University & Research
Den e laboratio di universidat di WUR 2 aña a hasi investigashon pa determiná kua alga ta adekuá. Ku mònsternan di alganan ku ta paresé na Boneiru, a investigá kua alganan ta krese den ambiente ku hopi lus i temperatura haltu. E resultadonan tabata asina positivo ku e investigashon a move pa Boneiru pa sigui tèst bou di sirkumstansianan natural.
Pa e fase di investigashon aki mester di aproksimadamente un aña. Despues di esaki e proyekto por wòrdu ampliá pa kria i kosechá alga na un eskala mas grandi. E ora ei tambe por determiná pa kua produktonan e alganan por sirbi mihó komo materia prima, por ehèmpel kuminda (di bestia), kosmetika òf kombustibel. Ora yega e fase ei e partisipashon di WUR ta terminá. Ta na e merkado e ora ei pa tuma enkargo di e eksplotashon.
Mikroalga ideal
Tin dos tipo di alga: makroalga multiselular, tambe konosí komo lima; un mikroalga uniselurar òf fitoplanktòn. Mikroalganan ta un alternativa hopi prometedor pa matanan kultivá tradishonalmente. Nan ta organismonan ‘fotosintétiko’. Esei kiermen ku nan ta krese dor di awa, algun fertilisante, CO2 i lus. Nan ta un fuente di proteina i fètnan. Na Boneiro dos tipo ideal a wòrdu enkontrá pa kria, Picochlorum sp. (BPE23) i Leptolyngbya sp. (BPE12).
Te na e momento aki midimentunan di e komposishon di biomasa ta mustra riba un bon aplikashon pa kuminda. Dor di e grado haltu di proteina e alganan lo por remplasá zeta di palma, zeta di piská i zeta di kolsa. E aplikashon pa kombustibel lo sigui wòrdu investigá.


text:
Kralendijk, – Dia 4 di september ultimo e clup di arte pa mucha, ACE Kids Club a tene un dia habri den sentro di bario Tera Kora.
Durante di e dia habri aki un total di 20 mucha a partisipa i a gosa un bol. E dosentenan di ACE Kids Club a soru pa un programa varia. E programa a konsisti di tayer di aktuashon, musika i baile.
E muchanan di un forma masha kreativo a sera konosi ku otro i despues nan a hasi algun ehersisio pa siña traha huntu. Mayornan a tuma informashon di e diferente proyektonan ku ACE Kids Club tin na kaminda. Tabata tin mucha ku a inskribi mesora i otronan a bai pa evalua ku e mucha na kas i pa tuma un desishon. Mester bisa ku ya kaba ACE Kids Club a yama bon bini na 11 miembro nobo i tin espasio pa algun mas.
Proksimamente den luna di oktober ACE Kids Club ta bai presenta su prome obra teatral ku ta titula “E Palu di Kuenta” Un obra musikal kaminda tin tur e kantikanan di ACE Kids Club huntu ku baile i aktuashon. Tur esaki den un historia kaminda e figuranan Hans & Grietje, Roodkapje, Sneeuwitje, Heks, Wolf etc ta figura. Tur den un historia kambia den un estilo krioyo speshal pa pueblo di Boneiru.
E proksimo proyekto di ACE Kids Club lo ta un “Regalo Pa Pasku”.
Ku lo estrena den luna di dezember. Si bo yu tin kualke talento di balia, kanta aktua, rap, deklama, pinta, obra di man. Nos ta kla pa guie pa e krese den su talento. Banda di esei ACE Kids Club ta specialisa den coaching di mucha pa nan por krese sano.
Pa mas informashon tuma kontakto ku Presidente di ACE Kids Club Segni Bernardina na telefon/whatsapp +599 7965677 of Direktor Artistiko Lilimar Valencia na Telefon/whatsapp +5999 6658177
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Kralendijk – Pa di dos aña siguí MBO Bonaire por a entregá un diploma cum laude na entrega di diploma. E aña’ki e honor a toka Annie Xie, ku a finalisá su estudio di Kolaboradó Finansiero Atministrativo ku resultadonan ekselente. Na ougùstùs Annie ta sigui ku su estudio pa Atministradó di empresa. E tin pleno ambishon pa slag cum laude pa e estudio akí tambe.
Na MBO Bonaire ta posibel tambe pa terminá un estudio den tempu aselerá. Studiantenan ku mustra durante promé fase di nan estudio ku nan ta kapta e konosementu i abilidatnan fásilmente, por haña chèns pa hasi nan estudio un aña mas lihé ku sobrá di nan klas.
E aña akí tin asta dies studiante ku a terminá nan estudio den tempu aselerá: Francisco Tavares da Silva (Kolaboradó Deporte i Rekreashon), Angie Albarracin Cuevas (Atministradó di Empresa), Widjay de Windt (Promé Mòntùr/elèktrishèn Instalashon Eléktriko), Mary-Clare Kirindongo (Profeshonal Multifunshonal empresa di Mantenshon i Reparashon), Jurdaily Ascencion, Francy Kock, Fabianne Pikerie, Cheyenne Tribhawansingh, India Spanner en Annie Xie (Kolaboradó Finansiero Atministrativo)
Liset de Keijzer, orguyoso direktor di unidat, a ekspresá su apresio pa tur e prestashonnan sublime akí: ‘Mi ta mashá orguyoso di e studiantenan akí. Nan ta demostrá ambishon, perseveransia, independensia i ta bai e mia èkstra pa finalisá nan estudio mas lihé i ku bunita resultado’.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Un evolushon na fabor di tur ku ta biba den Reino
Ponensianan inbalansá
Tin diferente ponensia ku ta ser ripití mas i mas hopi bayendo e referendum pa ahusta e relashonnan entre e 7 partnernan den Reino. E promé, entre otro ta zona asina:
Mientras Hulanda i nos mes mandatarionan sigui:oprimi, rechasá, neglishá, despresiá i sigui ninga yunan di tera e derechi di eksistensia i outo-determinashon, esnan oprimí lo sigui hasi tur tipo di maldat ku bini na nan mente.
Atrako, ladronisia, trafikashon di droga, benta di droga, kontrabanda, korupshon, estafa, malver-sashon, prostitushon, inmoralidat hubenil, violen-sia, maltrato, asesinato, brueria, rebeldia i tur otro sorto di maldat ta poderando nan mes di nos komunidat pa gran parti a rais di e inhustisia i opreshon hulandes. Nos mes hendenan no ta haña e oportunidat pa bai dilanti.
E último aki ta un sita for di un remetido.
E konekshon entre nos pasado kolonial i e kosnan malu ku ta pasa na Kòrsou bayendo nos referendum di 15 di Mei próksimo no ta komprondibel si nos mira ku paisnan ku ta kompletamente inde-pendiente pa diferente siglo kaba, manera Haiti i Venezuela, ta pasa den mesun tipo di maldat ku nos.
Na Haití i Venezuela e kresementu di kriminalidat ta muchu mas grandi ku na Kòrsou, entre otro atrako, ladronisia, trafikashon di droga, benta di droga, kontrabanda, korupshon, estafa, malversashon, prostitushon, inmoralidat hubenil, violensia, maltrato, asesinato, brueria, rebeldia i tur otro sorto di maldat ku ta poderando di nan komunidat tambe. Esaki ta pa keda serka di kas.
No tin korelashon entre kolonialismo i kriminalidat
Realmente no tin un korelashon direkto entre kolonisashon i e kresementu di e lista di kosnan malu ku ta sosodé entre “hende ku hende” i ku ta kresiendo na tur otro pais igual òf mas lihé ku serka nos, sea ku nan a ser kolonisá òf nò.
Otro ponensia bruá
E otro ponensia hopi tendé na diferente forma i ku no ta tene kuenta ku e realidat ku historia ta un fenómeno ku ta evolushoná ta ku ‘pasobra West Indische Compagnie a benta nos antepasadonan ku a ser tresé komo esklabo riba e pida baranka aki, nan desendientenan tin mas derecho komo siudadano ku otronan, paso nan tin sanger di eks-esklabo den nan bena.
Nan ta supoos di tin mas derecho di ta siudadano di e baranka aki ku otronan ku a bin biba, promé òf despues di nan riba e isla aki.
Segun mi den e pais aki mashá dia nos ta biba den un demokrasia moderno kaminda tur hende ta igual ante lei.
Ami asta ta kere ku un mayoria grandi di esnan ku ta biba riba e baranka aki AWORAKÍ, nan antepasadonan a bin e isla aki HUSTAMENTE pa motibu di e bandera Hulandes.
Na Kòrsou nan a bin haña refugio.
- Nan a bin aki komo refugiado religioso (hudiunan for di dife-rente parti di mundu, Hugenoten for di Fransia, Kristiannan for di paisnan Árabe),
- Refugiado ekonómiko, for di Haiti, Santo Domingo, Cuba i Latino Amérika,
- Refugiado polítiko for di Latino Amérika,
- Refugiado pa motibu di Guera ku ta Vietnamesnan, Chinesnan, Libanesnan, Sirionan, Palestino-nan.
- I tin míles i míles ku a bin aki hustamente pasobra tabata tin oportunidatnan ekonómiko enorme riba e isla pa motibu di binida di SHELL ku na sierto momentu tabata duna empleo na mas ku 20 mil trahadó. Niun di esakinan no a bin ku un bala di heru mará nan nan ènkel.
E realidat raspá
Segun mi ta esei ta e realidat raspá di e Kòrsou di awe, i di mayoria di yu Kòrsou ku ta mira padilanti i ta trahando riba nan futuro bou di e paraplu grandi ku yama REINO HULANDES, mirando den nan “Winshil di bida” konstantemente pa grap kada oportunidat ku tin nan dilanti. Nan sa ku nan tin un spil di patras i “once in a while” nan ta mira den dje, pero nan sa bon bon ku e spil di patras ta historia i no por mara nan futuro. Tambe nan sa ku ménos barera tin entre e partnernan mas e ta kumbiní tur siudadano den Reino. No ta pornada ku kasi mitar di tur hende ku a nase na Kòrsou ta bibá den un di e otro teritorionan den Reino.
Skibí pa un desendiente mesklá Afrikano-Amerindio-Europeo (vòlgòrde puramente alfabétiko)


text:
“Señor ta mi wardador, mi’n tin falta di nada; Den cunucu di yerba berde, E ta ponemi sosega. E ta hibami na awanan trankil, pa mi bolbe haya forsa”
Salmo 23: 1,2,3
Cu dolor den nos curason pero conforme cu boluntad di Dios, nos ta anuncia fayecimento di nos mama, wela, bisawela y suegra stima:
Enrica Wever Croes
*18-02-1923 – +02-06-2022
Cariñosamente yama “Rica y Tanta Rica”
Viuda di Sr. Rafael Wever.
Na nomber di su:
Yiunan: Osla y Jaap Bosselaar- Wever
†Shirley Wever
†Tico y Blanca Wever- Theysen
Boyce y Iris Wever- Ras
Marvel y Reynold Becker- Wever
Nietonan: Jacqueline y famia
Dennis y famia
Donovan y famia
Richard y pareha
Jamil y famia
Jourainne y famia
Eumir
Iraisa y famia
Caroline y famia
Christopher
Stephan y pareha
Bisanietonan: Jack, Julie, Giselle, Veerle, Mees, Ixabelle, Gemma, Massimo, Naama, Jaydel, Jaythen, Leah y Seth.
Sobrino- y sobrinanan, primo- y primanan, amigo- y amiganan y demas famia.
Nos mas sincero gratitud ta bay na:Dr. Vis Staff y personal di Stichting Thuiszorg Aruba (S.T.A), Paradera
Ta invita tur famia, amigo, y conocirnan pa asisti na e acto di entiero cual lo tuma lugar Diahuebs 09 di Juni 2022 for di 2or pa 4or di atardi na Aurora Funeral Home y despues pa santana na Sabana Basora.
Nos ta lamenta cu despues di entiero no por ricibi bishita di condolencia na cas.


text:
“Dios ta amor… y amor ta Dios,
maske mi no ta na e mundo aki, tur dia lo mi ta banda
di boso Curazon, mi por stens di loke Señor ta hasi”
Salmo 33
Cu dolor na nos curason, nos ta aparticipa fayecimento di nos ser stima:
Sr. Carol. F. Moore
Cariñosamente yama “Chito”
*18-12-1939 – †06-06-2022
Na nomber di su:
Casa: Mina Moore-de Cuba
Yiunan:
Alexander Moore
Indira Moore y famia
Nieto(a)nan:
Adabella Montemayoor
Elton Ferdinand Montemayoor
Rumannan:
Anita Moore Lozano y famia
Camilla Moore
Frankey Moore
Filomena Ferrara-Moore y famia
Shirley Agarwal Moore y famia
Betty Moore y famia
†Michael Moore
Cerilio Moore y famia na Hulanda
Steve Moore y famia na Colombia
Henry Moore y famia
Sobrino(a)nan: Pascha Panneflek-Lozano y famia, Mallaki Lozano, Ahira Lozano y famia, Tarsis Lozano y famia, Jean-Paul Crescenzo-Ferrara y famia, Lara Bugatti-Ferrara y famia, Daniele Ferrara, Gianni Ferrara, Marlon Moore y famia, Marvin Moore y famia, Michael Moore, Sanjay Agarwal, Farah Agarwal, Aarnoudse y famia, Natalie Moore, Shaidy Moore, Harold Moore, Rachel Moore y famia, Selena Moore y famia, Marcell Moore y famia, Fam Maurizio Ferrara y famia
Swanan:
Ramiro y famia
Rogelio y señora
Cuñanan:
Linda Rock
Regina (Ninita) de Cuba
Amigonan:
Hubert Dirksz
Klaus Koeiman
Johnny Roos
Tur primo y primanan, conocirnan y demas amgo(a)nan
Demas famia: Moore, de Cuba, Lozano, Ferrara, Agarwal, Kelly, Rijna, Kwidama, Panneflek, Canhigh, Pourier
Ta invita pa acto di entiero cual lo tuma lugar na Royal Funeral Home diabierna 10 di juni 2022 di 2’or pa 4’or di atardi. Despues lo sali pa Santana Central Sabana Basora.
Condolencia lo tuma lugar na Royal Funeral Home diahuebs 9 di juni 2022 di 7’or pa 9’or di anochi.
Disculpa nos si den nos tristesa nos por a lubida algun famia of conocir.


text:
“Señor ta mi wardador,mi,n tin falta di nada
den cunucu di yerba berde e ta ponemi sosega.
e ta hibami na awanan tranquil,pa mi bolbe hanja forsa.
salmo 23:1,2,3
Cu inmenso dolor na nos curason nos ta anuncia fayecimento di nos querida mama,wela,bisawela,ruman,tanta stima.
Francisca Agripina Werleman
Miho conosi como: Pina (mamai)
*20/09/1933 – †03/06/2022
Casa: †Marco Werleman
Na nomber di su
Yuinan: Rosa y Nico Werlema-Vrolijk y famia
Vicente Werleman (Buchi)
Flora Werleman y famia
Maria Werleman
Eleuterio Werleman (Mateo)
Eulogio y Ana Werleman-Gonzales y famia
Eulalia y Johannes (Janchi) Dirksz y famia
Aparicio y Carla Werleman-Werleman y famia
Rebeca y Johannes Werleman-Van Norden y famia
Nietonan: Julio Dirksz y Darlene Werleman y yiunan, Edward y Monica Dirksz- Lopez y yiunan, Papito Croes, Junior y Lisette Vrolijk-Quijada y yiunan, Alexander Van Norden y Shenequah Duinkerk, Eliam Werleman
Nietanan: Blanca y Jervin Vrolijk-Jansen y yiunan, Marjorie Croes y Cleider Polanco, Alexandra Van Norden
Bisanietonan: Clayder Polanco, Sean alex Polanco, Alishah Polanco, Daniella Dirksz, Daryleen Dirksz, Brianna Dirksz, Aaron Dirksz, Dyron Dirksz, Jayven Jansen, Jayxen Jansen, Zoë Jansen, Judson Vrolijk, Junion Vrolijk
Mescos cu nieto/anan:
Angelique Dania-Maduro, Franjesca Maduro, Francios Maduro, Jilly Fingal, Nicole Gonzales, Ana Gonzales
Mayornan:
†Marcela werleman
†Cleto werleman
Rumanan:
†Bertranda y †Ben werleman y famia
†Sara werleman y famia
†Calixto Evaristo werleman
†Clemencia Werleman y famia
†Jordano Werleman
†Damasa Maria y Rosendo Werleman-Croes y famia
†Coleta y †Jo werleman-Boekhoudt y famia
Anna Trinita y fanfa Werleman- Geerman y famia
†Alejandro Werleman
Tomas Aquino Werleman
Sobrino y Sobrinanan
Cuñanan
Maria y Fransisco Werleman y famia
Andrea Werleman y famia
Demas famia tanto na Aruba como na Hulanda:
Werleman, Dirksz, Vrolijk, Quijada, Croes, Maduro, Van Norden, Jansen, Boekhoudt, Lopez, Dania, Gonzales, Polanco, Vingal, Geerman, Duinkerk, Solognier, Donato, De Mei, Leon, Brete, Barendregt.
Ayudante na cas: Maria Bermudez Grajales
Sra Coleta
Tambe nos kier a gradici: Dr R.C Anthony (Dr di cas), Dr Raven, Imsan, Camacuri, Dr Cheng, Dr J.H Kock, Departamento di ICU hospital
Disculpa nos si den nos tristesa nos por a lubida algun famia of conocir
Ta invita pa e acto di despedida cu lo tuma lugar diasabra 18 di juni 2022 na Royal Funeral Home di 2’or pa 4’or di atardi, sigi pa cremacion cu lo tuma lugar den seno di famia
Despues di entiero nos no por ricibi bishita di condolencia na cas.
Tapa boca obligatorio


text: Diadomingo mey anochi a drenta informe di cu algun marinier tabata burachi banda di e hotelnan y tabata mishi cu e pañanan di e kiosknan pa bende, nan a pass man pa esakinan bistinan y haci pret pero esaki tabata un mahos bista. Polis a bay pa pone ordo pero como nan tabata burachi y incontrolable a solicita refuerzo di mas patruya. Na unbdado momento polis a haya e marinier di mas edad pa papia cun’e pa asina e pone ordo riba su coleganan marinier. Polis a haya nan mes ta detene un di nan y a pidi presencia di Marechaussee pa atende cu e grupo.


text:
E chauffeur a pasa man pa tur e papelnan den dashboard y a bay cu esakinan bandonando e sitio.
Algun minuut despues di mey anochi un patruya pasando na e rotonde Sero Patrishi a nota cu e lusnan di e rotonde y e caminda bayendo pa Paradera ningun lus ta cendi y a bay averigua ronde kiko por a pasa. Buscando un poco mas panort a bin logra haya un Kia Cerato color corscu lo a perde contol baha caminda y bay dal riba un palo di lus poco mas panort di 7 -World. Polis a compronde for di testigonan cu e chauffeur a baha for di e auto coy tur e papelnan di auto y a bay cu esakinan. A controla e number di auto y a laga un otro patruya bay na e adres pero ningun hende a sali pafo pa atende nan. Takelwagen a presenta y a hiba e auto na warda di polis.


text:
WILLEMSTAD- E kompania di konsùltent Bearing Point, siman tras di lomba a organisá un otro enkuentro ku vários profesional di belasting ku nan ta sirbi na diferente parti di mundo.
Tabata tin partisipante di entre otro Dominica, Anguilla, Turks & Caicos, Fiji, Samoa i Papua New Guinea. Na tur e evento a dura no ménos ku tres dia.
Kontentu
“Nos ta hopi kontentu mes, ku nos por a yama nos partisipantenan bon biní pa e enkuentro aki. Aña pasá nos mester a kanselá e evento pa motibu di Covid-19 i ta hopi great pa por topa ku diferente profeshonalnan di 10 diferente organisashonan di belasting ku nos ta sirbi”, asina Avinash Grootens a bisa. E ta direktor general di Bearing Point Caribbean.


text:
ENTERTAINMENT
CALIFORNIA, Merca- E cantante Mericano, Demi Lovato, cu a wordo hospitalisa na juli pa un aparente sobredosis, a cancela su conciertonan den seis ciudad di Latinoamerica. Esaki ta pa e por sigui lucha contra su adiccion di droga y alcohol, segun e promotor Live Nation den un comunicado duna na CNN.
Lastimamente Demi Lovato a cancela su siguiente gira ‘’Tell Me You Love’ na Suramerica. E lo tuma e tempo pa e por concentra ariba su recuperacion”, e compania a bisa den e comunicado duna na CNN.


text: KRALENDIJK – Djamars 12 di novèmber tabata otro fecha pa e aktividat ya kustumbrá ku ta karga e nòmber di “Luna Yen”. E aktividat a tuma lugá na kunuku di Ramon “Boy” Martines i tabatin diferente persona kende tabata ku fakansi na Boneiru i a tuma parti na e aktividat. Entre otro hende for di Kòrsou, Hulanda i Sürnam. E aktividat tabata un éksito total. Kunuku di Boy tabata kan kan di hende. Gezaghèber di Boneiru Edison Reina i su mama Jenny tabata presente. Ubaldo Antony a kibra e eis manera na a bisa. E tabata promé persona ku a trese algun poema i despues a kontinuá Ronald “Roy” Colastica di Kòrsou. Poko despues doño di Kunuku a presentá algun kos ku el a lesa for di papel. Tio Ali di Kòrsou kende ta otro persona ku no mester di introdushon tabata presente i a menshoná ku ta promé bes e ta partisipá na un aktividat di Luna Yen. Un alegria tabatin durante anochi, kada presentadó nan manera ku hopi alegria pa tur presente. Lèter, chukulati pinda i diferente kos pa pasa boka tabatin e anochi. Tur hende a bai kas barika yen i kurason kontentu.


text:
Kudawecha
Diahuebs algo despues di 12’or y mey di marduga. Un persona lo a cende un candela den e bijbouw di palo na un cas tipoco di Aruba. Esnan na dicho adres a cuminsa combati e candela cu slang.
E persona cu lo a cende e candela hopi lihe despues a bay for di e cas, prome cu polis y brandweer a yega e adres.
Na yegada di brandweer, e bijbouw di dos cuarto di palo ya no tawata na candela mas, esaki debi e slang di cas a yuda pa e candela no expande.
Brandweer mester a kibra si un candal pa asina logra drenta paden y controla si acaso si ainda por tin candela.
E persona cu probablemente a cende e candela lo ta biba den e cuarto.
No ta conoci kiko tabata su motibo di a cende e cuarto na candela. Locual nos por a mira na e sitio cu e candela gran parti tawata paden. Ningun persona a resulta herida.
Elmar tambe a wordo pidi na e sitio pa kita coriente.